open-index/open-wikipedia-markdown huggingface dataset:
Zig

**Zig**係一個命令式、通用、靜態型別、編譯嘅系統程式語言。 用「強健性、最佳性以及可維護性」做核心理念。 佢支援編譯嗰陣嘅泛型同埋反射、交叉編譯仲有手動記憶體管理。目標為改進 C語言 ，同時參考咗 Rust 同其他語言。Zig 有好多低階程式設計嘅功能，例如緊緻結構（成員間冇填充嘅結構）、任意大小嘅整數以及多指針型別。

Zig 最初嘅編譯器係用 Zig 同埋 C++ 編寫而成，用 LLVM 13為後端 。呢個編譯器用咗 MIT許可證 授權。Zig 編譯器同埋 Clang 類似，可以編譯 C 同埋 C++（用「zig cc」同埋「zig c++」指令），都為唔同嘅平台提供咗標頭檔，包括 C標準函式庫 和 C++標準函式庫，因此 Zig 嘅 cc 同埋 c++ 子命令可以直接做交叉編譯器。

Zig 嘅開發由 Zig 軟件基金會（ZSF）資助，呢間資金會係一間非營利公司，由 Andrew Kelley 擔任總裁，亦都有請全職員工，同時接受捐款。  

## 例子
### Hello World

```zig
const std = @import("std");

pub fn main() !void {
    const stdout = std.io.getStdOut().writer();
    try stdout.print("Hello, {}!\n", .{"world"});
}
```


### 鏈結串列

```zig
pub fn main() void {
    var node = LinkedList(i32).Node {
        .prev = null,
        .next = null,
        .data = 1234,
    };

    var list = LinkedList(i32) {
        .first = &node,
        .last = &node,
        .len = 1,
    };
}

fn LinkedList(comptime T: type) type {
    return struct {
        pub const Node = struct {
            prev: ?*Node,
            next: ?*Node,
            data: T,
        };

        first: ?*Node,
        last:  ?*Node,
        len:   usize,
    };
}
```


## 睇埋
* C
* C++
* Rust

## 參考

## 出面網頁
* 
* GitHub
黃婉華

**黃婉華**（，）係香港女演員，喺加拿大出世，2019年香港演藝學院戲劇藝術學士畢業。2022年，佢因為喺無綫電視劇集《金宵大廈2》飾演菲傭扮得好似而受關注。

## 簡介
黃婉華喺加拿大出世，3歲跟屋企人返香港，讀完中二又返加拿大讀讀書，喺加拿大卡加里大學畢業，攞到市場學學士學位，跟住返香港做市場主任。因為佢覺得自己唔鍾意從事商務工作，跟住又接觸到戲劇課程，所以就決定轉行做演員，報讀香港演藝學院，期間攞過唔少獎學金同學生獎，喺2019年畢業。

無綫電視劇集《金宵大廈》監製葉鎮輝籌備拍《金宵大廈2》嗰陣，有個菲傭角色一直搵唔啱人選，最終見到黃婉華後就揀咗佢。黃婉華飾演菲傭嗰陣專登油黑皮膚，又學菲律賓人口音，畀監製同女主角李施嬅都讚佢夠專業。

## 事件
黃婉華喺《金宵大廈2》入面飾演菲傭「Louisa」時為咗配合角色而用化妝品油黑皮膚。雖然本地傳媒早期讚佢表現專業，但之後有外地傳媒批評係同種族歧視，認為個角色應該用菲律賓演員飾演。呢件事引起國際關注，唔少海外媒體都有報導，包括台灣、新加坡、馬來西亞嘅海外華人傳媒，仲有菲律賓、印度、美國等海外英文傳媒。無綫喺4月14號發道歉聲明話無意表達唔尊重或歧視任何國籍，更加將兩集內容由myTV SUPER抽起落架。

4月20日，黃婉華喺Instagram出post，對劇集同角色引起嘅負面影響道歉，同表示自己無意唔尊重同歧視任何種族。

## 演出
### 電視劇
*2022年：《金宵大廈2》 飾 Louisa / LuLu

## 參考

## 出面網頁
*
*
台灣人民共產黨

**台灣人民共產黨**係一個台灣親中派共產主義政黨，喺2017年2月4號成立，由林德旺擔任首任總理（相當於總書記），為台灣第6個以「共產黨」為名嘅政黨。去到2020年6月6號，佢就成為台灣唯一合法以「共產黨」為名嘅台灣政黨。2022年2月26號黨員大會，稱謂由**總理**改為**主席**，秘書長由主席任派。

## 參考
力克·艾斯里

**力克·艾斯里**（，，），係英國流行情歌同舞曲男歌手。佢憑《Never Gonna Give You Up》一曲走紅。

## 參考資料

## 出面網頁
* 
* 
*
蒙古斑

**蒙古斑**，胎記一種，色藍藍灰灰，形無定，邊呈波浪紋。多數實齡三到五歲就消退，餘下青春期會消退，故此無需醫治。常見部位有尾椎、腰椎、臀、脇腹即腰側，以及肩。手、足、面唔係無，不過罕見。

一八八三年，德國人類學家，錯以為蒙古病人身上有而名。實情亞洲東、南、東南、北、中都常見，同樣大洋洲土人、美洲土人、部份非洲，都好常見。

究其原因，胚胎演變時，黑素細胞由神經脊移到表皮時，未能穿透表皮同真皮交界，困於真皮，故此黑色素睇上來藍藍灰灰咁。

蒙古斑同瘀傷似，有時會教人誤以為虐兒。
## 攷
神戶臨海樂園

**神戶臨海樂園**，日本購物兼遊樂地方，喺神戶中央區海邊。原本為日本國有鐵道湊川貨物驛，以及川崎製鐵、川崎重工業所設工場。貨物驛一九八二年搬走，工場則一九八五年先搬走。一九九二年十月重建開張。日文名同英文，皆為港地之意。

名勝有煤氣燈街、神戶塔。日本其中一間麵包超人博物館，亦喺樂園之內。

## 攷

## 出面網頁
*
白共

**白共**呢個詞語一般係形容柯文哲陣營嘅網軍。柯文哲自從政以來，一直以「白色力量」自居，以白色為識別顏色，因而得名。

## 睇埋
* 綠共：某啲唔鍾意民進黨政府嘅人，對民進黨同埋相關側翼嘅網軍嘅稱呼。

## 參考
Groovy

Apache嘅**Groovy**係Java平台上面設計嘅物件導向語言。呢隻動態語言擁有類似Python、Ruby同埋Smalltalk入面嘅一啲特性，可以做Java平台嘅腳本語言嚟用，Groovy代碼動態咁編譯做運行喺Java虛擬機（JVM）上嘅Java字節碼，仲同其他Java代碼同埋庫進行互操作。所以其運行喺JVM上嘅特性，Groovy可以用其他Java語言編寫嘅庫。Groovy嘅語法同Java好似，大多數Java代碼都符合Groovy嘅語法規則，雖然語義可能唔同。

Groovy 1.0喺2007年1月2日發布，再喺2012年7月發布咗Groovy 2.0。由版本2開始，Groovy都可以靜態編譯，提供類型推論同Java相近嘅性能。Groovy 2.4係Pivotal軟件贊助嘅最後一個主要版本，喺2015年3月截止。Groovy已經將佢治理結構更改咗做Apache軟件基金會嘅項目管理委員會（PMC）。

## 特性
大部分有效嘅Java文件都係有效嘅Groovy文件。Groovy代碼對比起Java代碼更加緊湊，因為佢唔使Java要嘅所有元素。呢兩種語言嘅相似性，令Java開發者可以先由熟悉嘅Java語法開始逐步學Groovy。

Groovy特性包括咗Java入面唔支援嘅靜態同動態類型（使用關鍵字 def），運算符重載，提供埋lists（列表）仲有關聯數組（maps）提供咗原生語法，原生支援正則表達式，多態迭代，字符串內嵌表達式，添加幫助方法同埋Null條件運算符，自動空指針檢查（列：`variable?.method()`,或 `variable?.field`）。

由Groovy 2開始，支援模塊化（能只根據項目需要添加所需嘅jar包，從而減少Groovy庫嘅大小），用JDK7嘅類型檢查，靜態編譯，Project Coin語法增強，多塊模塊同埋持續嘅性能增強，仲可以調用動態指令。

Groovy透過內聯文檔對像模型（DOM）語法對唔同標記語言（如XML和HTML）提供咗原生支持。呢個功能實現咗用統一簡潔嘅語法同埋編程方法嚟定義同操縱好多類型嘅異構數據資源。

同Java唔同嘅係，Groovy源代碼文件可以當做（未編譯嘅）腳本執行，如果佢含有任何類定義之外嘅代碼，或者佢係具有main方法嘅類，或者佢係Runnable或者GroovyTestCase。Groovy腳本喺執行之前搞掂解析、編譯同埋生成（類似Perl同埋Ruby）。呢件事發生喺下一個層次，編譯後嘅版本唔會保存做進程嘅組件。

## 程式例子
下面係嚟自 codehaus.org 嘅一個例子程式：


```groovy
class Foo {
   doSomething() {
     data = ["name": "James", "location": "London"]
     for (e in data) {
       println("entry ${e.key} is ${e.value}")
     }
   }

   closureExample(collection) {
     collection.each { println("value ${it}") }
   }

   static void main(args) {
     values = [1, 2, 3, "abc"]
     foo = new Foo()
     foo.closureExample(values)
     foo.doSomething()
   }
 }
```


## 可以用嘅IDE
已經有好多集成開發環境支援咗呢隻語言：

* Eclipse，插件Groovy-Eclipse
* IntelliJ IDEA，預設支援Groovy開發
* NetBeans 預設支援

## 參考

## 出面網頁
* Groovy 嘅官方網站 
* Groovy++
Elementary OS

**elementary OS**係一個基於Ubuntu嘅桌面Linux發行版。佢用咗自有嘅基於GNOME嘅名做Pantheon嘅桌面環境。呢個桌面環境出眾嘅原因係因為佢深度集成咗其他elementary OS應用程序，好似Plank（一個基於Docky嘅Dock) 、Epiphany（預設嘅網頁瀏覽器）同Code（一個簡單嘅文本編輯器）。呢個發行版用基於Mutter嘅Gala做佢嘅窗口管理器。

## 版本一覽
 

## 參考資料

## 出面網頁
* 
*
王冠鈞

**王冠鈞**，台灣政治人物，2022年台灣地方選舉嘉義市議員擬參選人，曾經係台灣民眾黨成員（2022年4月退黨）。

## 家庭
佢阿爸係王昭坤，阿媽係賴嬿伃。

## 爭議事件

### 被爆有妨害自由前科
喺2022年2月，王冠鈞被網路寫手「小商人」揭發有妨害自由前科，而且被指吸毒。判決書提到2019年4月間，王冠鈞被朋友邀去向人討債，阻止欠債人離去，又要求對方除晒啲衫跳舞仲拍埋片，威脅話唔還錢就將短片散布開去，而過程當中王冠鈞一路睇住。而同年5月，王又被邀去向另一個人討債，今次仲將欠債人帶到去王冠鈞屋企拘禁，欠債人被逼要拍全裸影片先可以離去。王冠鈞同佢朋友等人，甚至用持球棒、衣架等物毆打欠債人，有人甚至對欠債人火燒陰毛。

佢之後回應事件話自己只係借場地俾人而捲入案件，另外佢自己本身患有妥瑞式症，身體有時會控制唔到自己抽動，所以爆料影片入面先至睇落去會好似有吸毒咁。佢又發表聲明承認自己過失，佢父母就話已經同當事人及當事人嘅父母親諒解。

### 同台灣地方勢力蕭家班嘅關係
王冠鈞亦被網路寫手「小商人」指阿爸王昭坤同地方勢力嘉義蕭家班有關係。不過，王冠鈞就話呢啲係上一代嘅事，而自己爸爸亦交遊廣闊。

## 外面連結

* 

## 參考
陳乙辰

**陳乙辰**，雲林縣虎尾鎮人，台灣民眾黨政治人物，2022年台灣地方選舉獲民眾黨提名參選雲林縣第三選區縣議員。當選雲林縣議會第20屆議員（第三選區），該選區9席以第六高票當選。

## 選舉紀錄

## 爭議

### 涉嫌恐嚇行為
陳乙辰曾經因為觸犯《刑法》恐嚇危害安全罪被判刑，根據判決書，2012年3、4月佢涉及一單喺苗栗縣獅潭鄉開採砂礦案嘅債務糾紛，同行嘅人甚至以黑道角色出言恫嚇對方。陳乙辰聲稱自己喺現場無講嘢，但判決書話佢冇可能事前乜都唔知就跟埋去，佢係成年人，無理由唔知咩場合應該迴避，咁樣跟埋去即係有意參與恐嚇行為，最後陳乙辰被判有期徒刑3個月。

## 參考

## 出面網頁
*
張凱鈞

**張凱鈞**，台灣民眾黨政治人物，2022年台灣地方選舉獲民眾黨提名參選新北市議員。

## 早年經歷
佢曾經係軍人，就讀過國防大學。之後，佢喺英國倫敦大學資訊所博士畢業。曾經做過聯速科技總經理、Digi Space 共創空間董事創辦人，仲有其他公職。

## 事件同爭議
### 同柯文哲開設「元宇宙」聯名競選總部
2022年3月23號，佢同民眾黨主席柯文哲、立委蔡壁如、邱臣遠聯合聯名喺元宇宙平台Substrata開設「元宇宙」聯名競選總部，得到一啲網民關注。

### 浮報學費風波
佢就讀國防大學嗰陣，被派到英國進修，期間疑似浮報學費，國防部2012年啟動調查、之後案件去到桃園地檢署起訴。張凱鈞抗辯嘅時候話係因為佢喺洪仲丘案嗰陣，喺凱達格蘭大道參與抗議，所以被秋後算帳，但判決書就話，凱達格蘭大道當時有成10萬人，張凱鈞點知得佢係軍人，而且國防部係喺洪仲丘案發生前一年開始調查，唔存在秋後算帳嘅可能。

### 宣傳車輛違泊爭議
2022年3月，有網民揭露張凱鈞嘅宣傳車違規停拍，而且警察開過單都唔理，批評張凱鈞做法擾民。事件引起網紅四叉貓公開喺Facebook跟進，之後張凱鈞好快就回應話已經處理好。

## 參考


## 出面網頁
*
向左走向右走

**向左走向右走**可以指：

* 《向左走·向右走 (書)》，1999年台灣繪本作家幾米作品。
* 《向左走向右走》，楊千嬅2002年歌曲，收錄喺佢嘅《M VS M 下半場及M VS M 總決賽》專輯入面。
* 《向左走·向右走 (電影)》，2003年香港電影。
** 《向左走向右走》，同名電影主題曲（華語版），由梁詠琪主唱，收錄喺電影原聲大碟同埋佢2005年推出嘅《順時針》精選輯入面。
* 《向左走向右走 (中國電視劇)》，2004年中國電視劇。
* 《向左走向右走 (音樂劇)》，2008年音樂劇。
* 《向左走向右走 (泰國電視劇)》，2020年泰國GMM 25播出嘅電視劇。
* 高登討論區粗口過濾器，「撚」會被替代成「向左走向右走」。
黃琦翔

**黃琦翔**係台灣民眾黨政治人物，2022年台灣地方選舉獲民眾黨提名參選新北市議員。

## 爭議
### 被揭為中共統戰台灣服務
黃琦翔曾經被揭發登上《新華日報》、《海峽飛虹》、《大公網》等中國媒體，成為中國「惠台三十一項措施」宣傳嘅統戰範例。喺採訪入面，佢大讚淮安住房條件好，淮安係佢第二個家，被中共官媒認證為「新淮安人」。黃琦翔就回應話，台灣需要認識中國嘅人才，唔應該將同中國接觸嘅人才都獵巫獵殺。佢又話，當時佢喺中國教書，當地媒體報導台籍教師當地工作情況係正常嘅事。

## 參考


## 出面網頁
* 黃琦翔Facebook頁
周初晨

**周初晨（David Chow）**，香港音樂人，而家係環球音樂（粵港澳大灣區）/寶麗金唱片嘅A&R總監。

## 部分作品
### 2022年
*涂毓麟《加油! 小店》（監製）
*謝子陽《不想承認》

### 2023年
*曾比特《重見》（同Eric Kwok一齊監製）

## 外部連結

* Instagram

## 參考
Rickroll

**Rickroll**，又叫做，係一種惡作劇同埋網絡迷因，主要同力克·艾斯里喺1987年出嘅歌曲《Never Gonna Give You Up》嘅音樂影片有關。

呢種現象屬於網絡惡搞文化，係一種釣魚式攻擊。透過睇落去好正嘅標題吸引觀眾點進去，最終只會見到《Never Gonna Give You Up》嘅音樂影片同埋舞動嘅歌手或者喺影片入面插入呢段MV，而呢個行為叫做「**Rickrolled**」（或者叫做**Rickroll'd**），意思被人Rickroll咗。

Rickroll係衍生自類似嘅誘騙點擊類型“duckrolling”，喺2006年嘅4chan論壇入面出現。2007年愚人節Rickroll喺4chan爆紅，仲喺第二年流傳咗去其它網站。呢個迷因喺2008年因出現喺好多個公開場合成為咗主流關注點，尤其係2008年愚人節YouTube喺其網站嘅惡搞。
 
呢個迷因出現時，原曲演唱者艾斯利啱啱重返歌唱事業，對接唔接受迷因帶來嘅新人氣覺得猶豫，不過後來就欣然接受，仲參加咗2008年梅西感恩節大遊行，仲喺活動入面公然對大眾進行Rickroll。從此之後，艾斯利重振事業，並且佢本人都被人Rickrolled咗好多次。

## 參考
林志豪

**林志豪**可以指：

* 林志豪 (演員)，喺香港出道嘅臺灣演員，之後去返臺灣發展
* 林志豪 (政治人物)，臺灣政治人物，前民眾黨成員
林志豪 (政治人物)

**林志豪**，台灣政治人，前台灣民眾黨成員，之後因為民眾黨內部提名風波，加入時代力量。

## 事件
### 民眾黨苗栗縣黨部選舉提名風波，林志豪退出民眾黨
2022年初起，各黨準備為年底台灣地方選舉部署。喺4月，民眾黨爆出苗栗縣議員提名黑箱風波，林志豪不滿苗栗縣黨部主委馮啟彥內定名單，由被內定且有涉《政府採購法》前科嘅楊喬安出線，事件傳到民眾黨中評會同埋黨主席柯文哲嗰度，之後柯文哲辱罵立委賴香伶「誰家的狗，自己回去管好」。林志豪之後宣布以黨內無公開公正透明嘅參與機制，同自己理念不符為由，宣布退黨。佢又表示，唔敢相信呢啲唔公平嘅經歷，喺一個以「新政治」為號召嘅新興政黨入面發生。

## 參選歷史

* 2022年曾經代表時代力量參與苗栗縣第一選舉區議員選舉，但未能當選。

## 參考


## 出面網頁
* Facebook專頁
強制密碼變更

**強制密碼變更**係一種常見於網絡系統嘅安全措施。系統會要求用戶定期更改密碼，目的係為咗減低戶口被不法登入嘅機會。不過呢種方法嘅有效性不時被人質疑，因為唔少人為咗迎合呢個要求，反而會選擇一啲更加容易記（亦更加容易被破解）嘅密碼。

雖然係咁，好多機構都好遲先公開同意呢種做法嘅壞處。例如，微軟去到2019年，先至正式廢除呢個做法。

## 參考
箍

**箍**，用品一類，用來束住啲嘢。按字原本講竹做嘅篾圍住嘢，束實佢。然而箍乜料做都有，木片、銅、鐵、鋁、塑膠、橡筋等等。

箍用法好多。用喺人身，頭箍、髮箍、牙箍、手箍、腳箍、頸箍、眼鏡箍。用喺桶嘅鐵箍，又有用喺瓦煲嘅鐵綫箍。

西遊記中，唐三藏幫孫悟空頭上帶箍，管教孫時，就唸緊箍咒令佢頭痛欲裂。

## 攷

## 睇埋
*箍牙
*箍煲
東尋坊

**東尋坊**，日本天然名勝，喺福井縣坂井市，其下三國町安島，對住日本海，崖岸不絕，屈屈折折。崖均高三十米，綿延一千米。其質安山岩為主，海蝕之故，五角六角柱，峭壁成屏。地方受保護，歸入越前加賀海岸國定公園。

奇岩怪石，傳說充斥怨恨，日本文學都會提及，拍戲常到取景，以其有窮圖末路之感。因而亦為日本人自殺勝地，故此處處有勸導告示版，並特設電話亭，直駁熱綫電話，以祈勸人回頭是岸。

傳說東尋坊之名，取名自平安時代，平泉寺一惡僧。佢同寺中另一僧人真柄覺念，都中意同一個女子。真柄覺念聯同其他僧人，誘醉咗嘅東尋坊去到此崖，推咗佢落海。或因怨念起，突天色驟變，狂風巨浪，真柄覺念都捲入海中。

## 攷
郭曉妍

**郭曉妍**（，），綽號**阿Yo**，係香港ViuTV選秀真人騷《全民造星IV》60強參賽者，落選後同另外幾位參賽者自組女團「Lolly Talk」，亦係團內年齡最細嘅成員。佢粉絲名係「搖搖」，應援色係橙色。

## 簡歷
郭曉妍小學讀；中學讀庇理羅士女子中學；大學讀香港都會大學。 

郭曉妍2021年以16歲嘅年紀參加《全民造星IV》，參賽編號92號。在全民造星招募面試期間因博出位表現，曾被花姐批評，亦曾被工作人員質疑鼻子曾經動過手腳。

喺《全民造星IV》第一輪比賽以3:0分數贏咗樂隊主音出身嘅曾善婷，但第二輪比賽被淘汰出局。 

參賽期間至今，被連登網民指出同屯門娜娜、鍾培生樣貌相似，佢嘅鼻同埋胸部亦成為佢俾人討論嘅話題。 

## 爭議

郭曉妍喺2025年3月12日俾傳媒爆出捲入「爭仔」是非中，被指同即將出道的男新人成基哲（Andy）一齊欺凌同學女友，甚至不顧女神形象爆粗，搞小動作破壞好友戀情，遭網上公審力數惡行。

## 演出
### 電視節目（[[ViuTV]]）
*2021年：《全民造星IV》參賽者

### 電視劇（[[ViuTV]]）
*2025年：《翻盤下半場》飾 Ada

### 電視節目（[[HoyTV]]）
*2024年：《見招拆招風水局》第10集嘉賓

## 廣告同代言

## 參考

## 出面網頁
*
*全民造星IV | 阿Yo
滑

**滑**，地面或物面，個摩擦力系數好低。啲嘢可以喺上面跣過去。人踩上滑面，就可能跣腳，甚至跌低。濕或者冰，係滑嘅原因。

路滑涉交通安全，會引致交通意外。
跣

**跣**，或叫**滑**，兩個面之間摩擦嘅運動。同轆相對。

若嗰啲表面摩擦力大，兩表面跣過去就會磨損，如落潤滑油，就會跣得易啲，減少摩擦力，咁咪可以減少磨損。

類:郁
多範型

**多範式程式語言**（Multi-paradigm programming language）係一種可以支援超過一種編程範式嘅程式語言。

範式主要關注對語言執行模型嘅影響，例如允許副作用，或者操作序列係唔係由執行模型定義。 其他範例主要關注代碼嘅組織方式，例如將代碼分組做單元同埋代碼修改嘅狀態。仲有啲人會關注句法同埋語法嘅風格。

畀程序引用自身嘅符號技術（例如反射）畀人可以被當做一種編程範式。但係，呢啲程式同主要範式兼容，所以佢哋本身唔係真嘅範式。

## 詞源
*Multi-paradigm* 呢個詞係由斯特勞斯特魯普博士喺佢嘅著作入面提出嘅，用嚟表述C++可以同時用唔同風格嚟寫程式，例如物件導向或者泛型程式。

## 同時有兩種模態嘅語言

*可視化、數據流
**LabVIEW
*函數式、邏輯
**ALF
*物件導向，函數式
**Dylan 
**Sather
**Claire
*函數式，可視化
**Spreadsheet
*物件導向（基於類），可視化
**Lava

## 11種模態嘅程式語言
*並發程式
*約束程式
*數據流程式
*聲明性程式
*分佈式嘅程式
*函數式程式
*泛型程式
*命令式程式
*邏輯程式
*元程式
*物件導向程式
   	
## 參考
約束程式

**約束程式**（）係一種編程範式，喺呢種編程範式入面，變量之間嘅「關係」係以約束嘅形式陳述（組織）嘅。呢啲「關係（約束）」同埋命令式編程語言元素唔同嘅係：佢哋並冇明確話畀人聽要去執行嘅步驟中嘅某一步，而係規範佢解嘅一些屬性。咁樣睇落去，約束程式係一種聲明式程式。
數據流程式

喺程式設計入面，**數據流程式**係一種程式編寫範式，佢將程序建模做數據喺運算（operation）之間流動嘅有向圖，所以就實現到數據流程嘅原理同埋架構。數據流程編程語言，共享咗純函數式語言嘅某啲特徵，比如單賦值，並且開發佢哋嘅動因，通常係為咗向更適合數值處理嘅語言，增加函數式概念。
元程式編寫

**元程式編寫**（）係種程式編寫範式，令電腦程式將自身或其他程式視作運算對象，去讀取、分析或生成程式。元程式編寫可以將一啲運算由執行期搬去編譯期度做、透過生成代碼，甚至係用嚟整。
張國榮派台成績

呢個表係講緊張國榮自1983年參加派台以嚟嘅成績一覽表。

## 成績

* 903：903專業推介。
* RTHK：中文歌曲龍虎榜。
* 997：勁爆本地榜。
* TVB：勁歌金榜。
* ViuTV：Chill Club推介榜。

* 1988年之前嘅903位置嚟自 MUSIC BUS 音樂通訊本地歌曲榜， 即商台僱用統計播放率嘅公司

（**(1)**）表示兩星期冠軍

* 四台聯頒金曲總結

## 攷
流浪漢世界盃

《**流浪漢世界盃**》（）係2009年由香港影音使團製作嘅福音電影，故事改編自由香港街頭露宿者組成嘅曙光足球隊參加無家者世界盃嘅事蹟。

## 劇情簡介
曾經露宿街頭嘅資深社工阿東，喺網上睇到一篇有關德國為無家者而設嘅第一屆「流浪漢世界盃」嘅報導。佢深信露宿者可以透過足球比賽接觸世界，並且透過足球運動重拾自信，同埋鍛鍊出逆境自強、唔輕易放棄嘅人生態度！於是佢就組織咗一隊以流浪漢組成嘅足球隊，並同另一位社工Sunny合力訓練一班「騎呢」球員晉身國際賽事。一班拉集成軍嘅球員，奇幻之旅就喺度展開，球場同人生嘅大戰亦一觸即發。抱住永不放棄嘅精神，呢班流浪漢可唔可以還自己一個奇蹟呢？

## 演員表

## 出面網頁
*流浪漢世界盃 - 影音使團
*
老撾電話區號

以下係**老撾嘅電話區號**。

## 區號
*20 - 電話SIM（老撾所有營運商）
Lao Telecom：020 5XXXXXXX；
ETL Co. Ltd：020 2XXXXXXX；
Beeline Lao：020 7XXXXXXX；
Unitel Lao：020 9XXXXXXX；
*21 - 永珍直轄市
*23 - 永珍省、賽宋奔省
*30 - 預繳/無線便携式電話（寮國所有營運商）
Lao Telecom：030 5XXXXXXX；
ETL  Co. Ltd：030 2XXXXXXX；
Beeline Lao：030 7XXXXXXX；
Unitel LAo：030 9XXXXXXX、030 4XXXXXXX；
*31 - 佔巴塞省
*34 - 沙拉灣省
*36 - 阿速坡省
*38 - 塞公省
*41 - 沙灣拿吉省
*51 - 甘蒙省
*54 - 博利坎賽省
*61 - 川壙省
*64 - 華潘省
*71 - 龍坡邦省
*74 - 沙耶武里省
*81 - 烏多姆賽省
*84 - 博膠省
*86 - 琅南塔省
*88 - 豐沙里省

## 範例
喺永珍直轄市打市內固網電話號碼021-123456，就打**123456**

由永珍直轄市打佔巴塞省電話號碼041-123456，就打**041-123456**（會產生跨省額外費用）

用流動電話打永珍固定電話021-123456，就打**021-123456**

用任何類型電話打電話號碼020-12345678，就打**020-12345678**

由國外打去老撾號碼021-123456，就打**+856-21-123456**

由老撾打去美國號碼1-222-333-4444，就打**00-1-222-333-4444**

## 長途撥號
2012年1月1號起，固定電話可以直接打其他省份/國家/地區，但係仍要用開放式撥號計劃。打去其他省，要打區號+電話號碼（0XX-XXXXXX）；打到其他國家，要打00+國家代碼+電話號碼。
V8 (JavaScript引擎)

**V8**係一個由Google開發嘅開源JavaScript引擎，用喺Google Chrome同埋Chromium入面。  Lars Bak係呢個項目嘅組長，用咗V8發動機嘅名做其佢嘅名。

## 運作方法
V8喺執行之前將JavaScript編譯咗做機器碼，而唔係位元組碼或者解釋執行佢，咁樣做可以提升效能。更進一步，用好似內聯緩存（inline caching）等方法嚟提高性能。有咗呢啲功能，JavaScript程式同V8引擎嘅速度同二進制編譯差唔多。  

傳統嘅Javascript係動態語言，又可以叫做Prototype-based Language，JavaScript繼承方法係用prototype，透過指定嘅prototype屬性，就可以指定要繼承嘅目標。屬性可以喺運行嗰陣添加到或喺對像入面刪除，引擎會為執行緊嘅物件建立一個屬性字典，新嘅屬性都要喺字典度搵屬性係內存入面嘅位置。V8為object新增屬性嘅時候，就用上次嘅hidden class做父類別，整新屬性嘅hidden class嘅子類別，咁樣嘅話屬性訪問就唔洗喺動態字典入面搵。

為咗縮短由垃圾回收造成嘅停頓，V8用stop-the-world,、generational、accurate嘅垃圾回收器。喺執行回收嗰陣會暫時停止程式，而且淨係處理物件堆疊。仲會收集RAM入面所有物件嘅指標，可以避免RAM爆煲嘅情況。V8組譯器係基於Strongtalk組譯器。

## 用法
V8 可以編譯做 32 位同埋 64 位版本嘅 x86、ARM 或者 MIPS 指令集架構； 佢仲畀人移植咗去 PowerPC 和 IBM s390 用喺伺服器。

V8 可以喺瀏覽器入面用，亦都可以集成去獨立嘅項目入面。V8 用喺以下軟件：
* 基於Chromium嘅 網頁瀏覽器 
**Google Chrome
**Brave
**Opera
**Vivaldi
**Microsoft Edge。
* Couchbase 數據庫伺服器
* Deno 運行嗰陣嘅環境
* Electron 桌面應用程序框架，畀 Atom 同埋 Visual Studio Code 文本編輯器用
* MarkLogic 數據庫伺服器
* NativeScript 應用程式框架
* Node.js 運行環境
* Qt Quick運行環境

## 設計
V8 先用自己嘅解析器生成 abstract syntax tree。 然後，Ignition 用內部 V8 字節碼格式由呢個語法樹生成 bytecode。 TurboFan 將呢行字節碼編譯做機器碼。換句話講，V8 喺執行之前用 just-in-time 編譯 將 ECMAScript 直接編譯做本機 machine code。 編譯之後嘅代碼基於代碼執行配置文件嘅啟發式，喺運行嗰陣動態咁進行額外優化（和重新優化）。使用嘅優化技術包括 inlining、elision 同埋 inline caching。garbage collector 係 generational 增量 收集器。

## 參考

## 睇埋
* Google Chrome
* Chromium
* Dart
* JavaScript

## 出面網頁
* Google Code project page
* cproxyv8及v8-juice are C++ libraries for extending v8, e.g. to assist in binding client-side C++ classes to JavaScript.
* v8cgi is a v8-based framework for serving web application written in JavaScript.
* node.jshttp://simonwillison.net/2009/Nov/23/node/ is a toolkit for writing performant non-blocking event-driven network servers in JavaScript.
* Inside V8 - A Javascript Virtual Machine
鶆䴈

**鶆䴈**（，學名：***Rhea***）係南美洲嘅一種鴕鳥。佢而家剩低得返兩個物種，分別係美洲鴕同埋達爾文鶆䴈。

## 出面網頁

*Internet Bird Collection
七鰓鰻科

**七鰓鰻科**（，學名：Petromyzontidae）係圓口綱七鰓鰻亞綱七鰓鰻目嘅一個科，係到而家嚟講得返少數仲生存緊嘅無頜類脊椎魚形動物之一。最古老嘅七鰓鰻化石有成3.6億年歷史，仲早過恐龍出現。

## 屬
* 裏海七鰓鰻屬 *Caspiomyzon*
* 楔齒七鰓鰻屬 *Entosphenus*
* 雙齒七鰓鰻屬 *Eudontomyzon*
* 單鰭七鰓鰻屬（魚吸鰻屬）*Ichthyomyzon*
* 七鰓鰻屬 *Lampetra*
* 叉牙七鰓鰻屬 *Lethenteron*
* 海七鰓鰻屬 *Petromyzon*
* 四齒七鰓鰻屬 *Tetrapleurodon*
BSD許可證

**BSD授權條款**（）係自由軟件入面用得最廣泛嘅授權條款。BSD就係用咗呢個許可證，所以叫做 BSD授權條款。

BSD套件一開始係屬於加州大學嘅董事會，咁係因為 BSD 係由加州大學伯克利分校發明。BSD開始咗之後，BSD授權條款就被人修正咗，令到之後好多BSD變種，都用咗差唔多風格嘅條款。

同其他條款比起嚟，由GNU通用公共許可證（GPL）去到限制重重嘅著作權（Copyright），BSD許可證寬鬆啲，甚至同公有領域更加接近。事實上，BSD許可證畀人認為係copycenter（中間版權），介乎喺標準嘅copyright同埋GPL嘅copyleft之間。

 "Take it down to the copy center and make as many copies as you want"。 

可以講，GPL強迫後續版本一定要一樣係自由軟件，BSD嘅後續版本可以揀要繼續係BSD或者其他自由軟體條款，甚至變做封閉軟件。

## 類似嘅許可證
下面呢幾隻自由軟件、開源軟件許可證，係衍生自BSD或者同BSD好似：

* NetBSD以前都係用原始嘅BSD許可證，但係NetBSD基金會表示由2008年6月20號開始，改做用兩句版許可嘅授權，即係2-clause BSD-like License，唔要許可證上面第三句同埋第四句。噉就同MIT許可證嘅功能一樣。呢個都係唯一畀用做特定庫（例如KDE）嘅BSD風格許可證。
* FreeBSD亦都用咗一個兩句版許可證，另外要喺末尾添加貢獻者一覽，亦都係非FreeBSD工程官方貢獻者一覽。
* OpenBSD對所有添加嘅軟件，用咗Internet Systems Consortium, Inc嘅版權許可，功能上就係兩句版嘅BSD許可，冇其他嘅添加語句。

## 參考

# 引自：http://catb.org/~esr/jargon/html/C/copycenter.html
# 詳見：http://www.gnu.org/philosophy/license-list.html#OriginalBSD
# 詳見：ftp://ftp.cs.berkeley.edu/pub/4bsd/README.Impt.License.Change
# 詳見：http://techbase.kde.org/Policies/Licensing_Policy
# 詳見：http://www.freebsd.org/copyright/freebsd-license.html

## 出面網站
* BSD License Template
* The BSD License Problem (GNU Project)
* The Amazing Disappearing BSD License
* Materials about the Unix System Laboratories v. BSD case
* Marshall Kirk McKusick, ''Twenty Years of Berkeley Unix: From AT&T-Owned to Freely Redistributable'', in: Open Sources: Voices from the Open Source Revolution, O'Reilly 1999
* 比較五隻開源協議(BSD,Apache,GPL,LGPL,MIT)
* 揀GPL定係BSD好?
水螆

**水螆**（，屬名：Daphnia），又嗌**水蚤**（），係一種生活喺水入面嘅枝角目浮游生物，嘥士約莫0.2毫米至5毫米之間。

## 食乜
由於水螆係浮游生物，佢哋主要食啲入面嘅浮游植物、有機粒子或者細菌噉。

## 有乜用
佢成日畀人攞嚟餵魚。

另外，由於佢哋嘅薄膜可以吸收藥，佢哋可以畀人攞嚟監測某啲藥物（例如腎上腺素或辣椒素）對心臟有啲乜影響。

## 攷

## 拎

*
臭屁瘌

**臭屁瘌**（），係一種細細隻、好難捉到嘅寄生昆蟲，喺分類學上係屬於半翅目異翅亞目。臭蟲有一對臭腳，可以分泌到一種冤崩爛臭嘅液體，呢種臭液可以防禦天敵同促進交配，但係每當臭屁瘌爬過嘅地方，都會留低難聞嘅臭味。
蜜袋鼯

**蜜袋鼯**（，學名：***Petaurus breviceps***），係分布喺澳洲東部同北部、新畿內亞同埋俾斯麥群島嘅特有袋鼯。佢哋而家亦畀人引進到塔斯曼尼亞。佢哋細細隻噉，幾得意，所以有人將佢哋當係寵物噉養。

## 幾時活動
佢哋係夜晩黑先出嚟活動嘅，日頭會瞓喺巢入面。

## 食啲乜
佢哋會喺夜晩黑獵食昆蟲同啲細隻嘅脊椎動物，亦會食某啲桉樹同金合歡嘅甜樹汁。「蜜袋鼯」呢個名就係因為佢哋鍾意食甜嘢而得嚟嘅。

## 拎

* 昆士蘭野生動物保護協會
*澳洲動物群
*塔斯馬曼亞公園
社區文化關注

**社區文化關注** （；），係香港一個非牟利組織暨慈善團體，推動以社區參與嘅方式，去做文物保育與活化、文化發展同埋教育。佢哋會舉辦唔同類型嘅工作坊、文化導賞、社區調研、社區報紙同埋有機耕作，同時營運緊土瓜灣故事館。
## 出面網頁
*
*
NTU

**NTU**可以係指：

## 大學

### 

* **[[國立臺灣大學]]**（）：位於臺灣臺北市。

### 

* **[[諾丁漢特倫特大學]]**（）：位於英國諾丁漢。

### 

* **[[南洋理工大學]]**（）

### 

* **[[查爾斯達爾文大學|北領地大學]]**（）：位於北領地逹爾文。2003年整併後，而家係查爾斯達爾文大學（Charles Darwin University）。

### 

* ***'（）。

===  ===

* '''[[南通大學]]'''（）：位於江蘇省[[南通市]]。

== 政黨 ==

===  ===

* ***'（）。

## 熱工學

* **[[NTU法]]**：利用傳送單位數（Number of Transfer Units）以計算散熱器效率嘅方法。

## 計量單位

* 散射濁度單位（nephelometric turbidity unit）：常用嘅濁度單位。
星星師傅

**星星師傅**（），原名Chow Yiu Chung，本身係中菜大廚，喺2018年開設以烹飪為主題嘅YouTube頻道「職人吹水」，依家有超過83萬名訂閱者。佢嘅YouTube頻道除咗烹飪，亦有一啲旅遊嘅分享。因應佢嘅知名度，佢有時都會接受主流傳媒嘅訪問。

## 經歷
佢曾經喺訪問入面提過，自己早年讀書唔多，阿爸係順德家廚，細細個已經要落場幫手，由於見到家庭負擔愈重，為咗搵食，13歲就入行，初時喺西灣河、柴灣等大牌檔做打雜，由送外賣、洗碗、水吧等乜都要做。之後轉做茶餐廳，又做過好短時間嘅西廚，再轉做中菜廚師。佢又提到，自己喺廚房落場時間會幫大廚煮福食，所以有比較多機會實習廚藝技巧。去到90年代尾，佢自立門戶開設茶餐廳、上海菜館同西餐廳。

不過，之後佢因為體重過高同埋高血壓等慢性疾病病倒，要做多次手術，之後決定減肥，建立比較健康嘅生活習慣。康復後，佢希望搵一份穩定而壓力較小嘅工作，於是佢轉去老人院舍做廚師。

但去到2020年3月，55歲嘅佢因為身體勞損情況惡化，決定提早退休。

## 政治立場
佢被部分反送中運動支持者視為黃色YouTuber。

## 睇埋
*

## 參考


## 出面網頁
* 職人吹水YouTube頻道
假平結 (數學)

喺結理論入邊，**假平結**（）係兩個相同嘅三葉結嘅連通和形成嘅複合結，佢同平結（square knot）好似，平結都係兩個三葉結加埋，不過就係相反嘅三葉結。因為三葉結係最簡單嘅非平凡結，所以假平結同平結就係最簡單嘅複合結。

假平結係日常入邊嘅假平結嘅數學版本。

## 構作
假平結可以用兩個三葉結整出嚟，呢兩個三葉結一定要係同方向，即係同為左手（left-handed）或者同為右手（right-handed）。將兩個三葉結剪開，然後喺剪開嗰個位將兩個三葉結黐埋，得出嚟嘅就係假平結。

喺呢度重要嘅一點係，兩個三葉結一定要係一樣，如果用咗兩個唔同嘅三葉結，即係一左一右嘅話，出嚟嘅結果就係平結。

## 性質
假平結嘅交叉數係6，係複合結之中最細嘅。同平結唔同，假平結唔係ribbon knot或者slice knot。

假平結嘅亞歷山大多項式（Alexander polynomial）係\nabla(z) = (z^2+1)^2，其實即係三葉結嘅平方。同樣道理，假平結嘅康威多項式（Conway polynomial）係\nabla(z) = (z^2+1)^2。兩個都係同平結一樣。但係，（右手）假平結嘅鍾斯多項式（Jones polynomial）係V(q) = (q^{-1} + q^{-3} - q^{-4})^2 = q^{-2} + 2q^{-4} - 2q^{-5} + q^{-6} - 2q^{-7} + q^{-8}，係（右手）三葉結嘅平方，同平結嘅唔同。

假平結嘅結羣係\langle x, y, z \mid x y x = y x y, x z x = z x z \rangle。呢個羣同平結嘅結羣同構，係最簡單嘅唔同結有同樣結羣嘅例子。

## 參考資料

* 
* 

類:幾何拓樸學
類:代數拓撲
黃智賢

**黃智賢**可以係：
* 黃智賢 (香港)（1967—），香港男演員
* 黃智賢 (臺灣)（1964—），臺灣女政治人
* 黃智賢 (韓國)（1983—），韓國女演員
黃智賢 (臺灣)

**黃智賢**（），原名**黃瓊賢**，係臺灣親中派媒體人物、政治人物，南京大學台灣研究所兼職教授、電視節目主持人、政治評論員，喺臺灣臺北市出世。佢阿哥係現任民主進步黨籍臺南市市長黃偉哲。

## 參考


## 出面網頁
類型系統

喺電腦科學入面，**類型系統**（英語：type system）用喺定義如何將程式語言入面嘅數值同埋運算式歸類喺好多唔同嘅類型，點樣整呢啲型別，呢啲類型點樣互相作用。類型可以確認一個值或者一組值具有特定嘅意義同埋目的（雖然某啲類型，例如抽象類型同埋函式類型，喺程式執行入面，可能唔表示做值）。
Erlang

**Erlang**係一種通用嘅函數式。Erlang都可以指Erlang/OTP嘅通稱，開源電信平台（OTP）係Erlang嘅常用執行環境同埋一系列嘅標準元件。

Erlang 執行環境係專有以下要求嘅系統設計：
* 分散式運算
* 高故障容許度
* 軟性即時運算
* 高可用性、唔使停機嘅應用
* 熱插拔，可以修改程式而唔使停機

## 其他程式設計典範
### 惰性求值
Erlang程式員可以用惰性求值。但係，必須用λ演算式，先至可以做到惰性求值。

以下是惰性求值的一例：假設有個剖析器程式如下，由於同埋早求值特徵，呢個程式將唔會求解。
 Expr() -> alt(then(factor(), then(literal($+), factor())),
               Then(factor(), then(literal($-), factor()))).
 Factor() -> alt(then(term(), then(literal($*), term())),
                 Then(term(), then(literal($/), term()))).
 Term() -> alt(number(),
               Xthen(literal($(), thenx(expr(), literal($))))).
呢度用λ演算式同埋適當用函數名稱表示，就可以進行求值。示例如下。
 Expr() ->
     Fun () ->
           Alt(then(fun factor/0, then(literal($+), fun factor/0)),
               Then(fun factor/0, then(literal($-), fun factor/0)))
     End.
 Factor() ->
     Fun () ->
             Alt(then(fun term/0, then(literal($*), fun term/0)),
                 Then(fun term/0, then(literal($/), fun term/0)))
     End.
 Term() ->
     Fun () ->
           Alt(number(),
               Xthen(literal($(), thenx(expr(), literal($)))))
     End.

## 應用
* Wings 3D，一個用Erlang編寫嘅三維計算機圖形軟體。
* YAWS，用Erlang編寫嘅高效HTTP伺服器。
* DISCO，用Erlang編寫嘅MapReduce架構系統。
* Apache CouchDB，用Erlang編寫嘅MapReduce文件式資料庫系統。
* RabbitMQ，能搭配Erlang運作嘅訊息佇列系統。
* 開放電信平台
*WhatsApp：佢嘅後端伺服器應用用咗Erlang同埋FreeBSD。支持咗4.5億嘅活躍用戶
* ejabberd,世界上最流行嘅XMPP即時通訊伺服器
* EMQX，用Erlang編寫嘅高可用、分佈式MQTT消息伺服器。

## 社區
*Erlang Central
*Erlang Resources 豆瓣小站
*Erlang中文社區 erlang-china.org
*Erlang中文教程 erlang-cn.com
*Erlang中文社區 cnerlang.com
*Erlang中文 erlang-cn.org

## 參考

## 睇多啲
* 
* 
* Early history of Erlang by Bjarne Däcker
*
* 
* 
* 
* 
* 
* 
* 

## 出面網頁
*Erlang開放源碼版本
*Erlang愛立信授權版本
*因應軟體錯誤建構可靠嘅分散式系統 
*
*Erlang教學
耆英先鋒隊

《**耆英先鋒隊**》（）係2007年由香港影音使團製作嘅福音電影，套戲嘅對象係長者，劇情比較簡單。故事講述一個熱愛音樂嘅年青音樂人Johnny，同一班「老有所為」、樂天派嘅長者，經歷無盡困難，共同演出一個長者音樂劇，獻畀其他長者欣賞。

## 劇情簡介
年青音樂人Johnny，因為自己嘅理想，同爸爸陳伯產生咗衝突，導致兩父子多年都冇見面。之後，爸爸患上老人癡呆症，Johnny唯有暫時放低音樂理想，留喺香港照顧佢。期間Johnny喺爸爸創立嘅老人中心—祈安社，結識咗一班樂天嘅長者，並因住同哋共同演出音樂劇，獻畀其他長者欣賞，漸漸從無視佢哋嘅努力，到從佢哋身上領受到禱告嘅力量同世上最偉大嘅愛。最後，Johnny更喺牧師嘅引領下，從爸爸自製嘅錄影帶中，領略到爸爸對自己嘅愛，重燃兩代嘅情深。同時，Johnny亦投入老人中心嘅音樂劇演出。

## 演員表
*李浩然 飾 陳伯
*羅日廣 飾 老友記
*游炳根 飾 根叔
*區慕貞 飾 區慕貞
*曾淑媛 飾 曾淑媛
*廖雁玲 飾 廖雁玲
*張慧珍 飾 張慧珍
*郭素英 飾 郭素英
*鄭麗嫦 飾 鄭師傅
*小金子 飾 喜樂婆婆
*張堅庭 飾 張堅庭
*羅蘭 飾 羅蘭
*周聰 飾 周聰
*張崇德 飾 Kenneth
*快必 飾 騙徒

## 出面網頁
*耆英先鋒隊 - 影音使團
極度智能

《**極度智能**》（）係2001年由香港影音使團製作嘅福音電影，真人真事改編，講述因為交通意外而全身癱瘓嘅文仔，同一個弱視科學家Peter Wong嘅經歷。

## 劇情簡介
文仔喺接受洗禮嘅之前一日，因為交通意外而導致全身癱瘓，文仔媽媽因此受盡打擊。文仔好彩得到教會牧師同班教友嘅輔助，文仔媽媽因為大家嘅善行深深感動，決心努力為個仔建立「新生活」。兩母子共同學習，利用文仔重淨返可以郁得嗰兩隻手指撳出「摩斯密碼」，終能重新建立溝通方法。科學家Peter Wong為文仔設計咗一套電腦軟件「極度智能」，意思係能夠超越上帝嘅軟件。文仔竟然一晚就將程式改良，而且軟件功能重俾Peter Wong寫嘅提升咗幾十倍，令到Peter Wong驚訝之餘，唔可以唔承認喺呢個世界以外，確實係存在住一個超越一切嘅智者。Peter患天生弱視，驚遺傳畀下一代，叫已經懷孕嘅老婆墮胎，令到老婆好傷心。

## 演員表
*張崇德 飾 受傷前文仔
*張崇基 飾 受傷後文仔
*胡美儀 飾 王太
*唐寧 飾 Alice
*黃允材 飾 Peter Wong
*張睿羚 飾 Helen
*吳浣儀 飾 程姑娘
*潘哲玄 飾 Ricky

## 出面網頁
*極度智能 - 影音使團
*
翻生奇兵

《**翻生奇兵**》（）係2011年由香港影音使團製作嘅福音電影。

## 劇情簡介
篤信風水命理嘅許文強（森美 飾），大概30歲，自出娘胎就俾述數師批命為剋星，更因為犯下咗「殘酷一釘」嘅咒詛，喺到咗30歲就走到生命嘅大限。當大限將至走頭無路嘅時候，誤打誤撞入去到一間博覽館工作，可惜博覽館亦因為遊客越嚟越少，面臨倒閉嘅危機，又係死路一條，文強絕望失意嘅時候，竟然遇上一位神秘人（上帝），同時博覽館內嘅歷史人物亦神蹟噉翻生，文強就諗到一個計謀，將佢哋組成一隊奇兵令博覽館聲名大躁，重拾光芒。正以為命運可以從此改寫之際，宿命嘅威脅又再次臨到文強同一班奇兵當中，究竟死亡嘅大限同埋「殘酷一釘」嘅詛咒，可唔可以被解開，喺展館裏面，文強同一眾歷史人物，會經歷一場點樣嘅冒險旅程？佢哋又搵唔搵到真正命運嘅主人？

## 演員表
*森美 飾 許文強
*盧大偉 飾 上帝 
*陳敏之 飾 少女慈禧
*夏韶聲 飾 黑魔
*劉以達 飾 達達
*尹子維 飾 Dr Jones
*鄭子誠 飾 歐溫上校
*衛詩 飾 伊甸娃娃
*駱應鈞 飾 許文強爸爸
*彭敬慈 飾 巴治奧
*鄭子誠 飾 歐溫上校
*林保全 聲演 活水

## 出面網頁
*翻生奇兵 - 影音使團
*
麥皓為

**麥皓為**（，）係香港無線電視同星加坡新傳媒電視機構男藝員，佢三弟係演員麥大成

。

## 簡歷
佢嘅三弟麥大成喺1982年因為飛機高處空間墮下失事去世後，麥皓為同年加入第十二期無綫電視藝員訓練班，佢當時加入藝訓班係為咗繼承亡弟遺志。於1983年畢業，繼而晉身電視圈。

麥皓為喺1994年轉至星加坡電視圈發展，曾任新加坡國家博物館華文義工導覽講解員。

2022年4月14號，麥皓為喺星加坡屋企心臟病死，享壽76歲。

## 演出作品
### 電視劇（[[無綫電視]]）
*1983年 北斗雙雄 飾 話劇觀眾（第五集）
*1983年 射鵰英雄傳 飾 村民
*1984年 笑傲江湖 飾 禿筆翁
*1985年 後生可畏
*1985年 新紮師兄續集 飾 吳化
*1986年 倚天屠龍記 飾 朱元璋
*1986年 神勇CID
*1986年 工字打出頭 飾 廣告公司經理
*1986年 賊公阿牛
*1986年 黃金十年 
*1987年 飲馬江湖
*1987年 生命之旅
*1987年 書劍恩仇錄 飾 滕一雷
*1988年 都市方程式 飾 老井
*1988年 大茶園 飾 仇五
*1988年 太平天國 飾 奕山
*1988年 鬥氣一族 
*1989年 晉文公傳奇 飾 齊國大使
*1989年 義不容情 飾 馮律師
*1989年 他來自江湖 飾 廖先生（第12、17、20集）
*1990年 午夜太陽 飾 朱德炳
*1990年 孖仔孖心肝 飾 曾導演
*1990年 香港蛙人 飾 芳夫
*1990年 大家族 飾 司機
*1990年 我本善良 飾 容金慶
*1990年 燃燒歲月 飾 喬柏年
*1990年 人在邊緣 飾 柴叔
*1991年 今生無悔 飾 林醫生 
*1991年 藍色風暴 飾 唐
*1991年 闔府搶錢 飾 男客
*1991年 三八佳人 飾 劉先生
*1991年 情陷特區 飾 老曾
*1991年 怒海孤鴻 飾 監控官
*1991年 蜀山奇俠之仙侶奇緣 飾 大法師/巫師
*1991年 浪族闊少爺 飾 司機王
*1992年 飛星尋龍 飾 幹部
*1992年 我愛牙擦蘇 飾 阿牛
*1992年 他來自天堂 飾 Sam
*1992年 中神通王重陽 飾 金國國師
*1992年 九反威龍 飾 CID標
*1992年 妙探出更 飾 地政督察
*1992年 壹號皇庭 飾 昌律師
*1992年 大時代 飾 報紙檔老闆
*1992年 巨人 飾 製作人
*1992年 沖天小子 飾 陳國南
*1992年 重案傳真 飾 老闆
*1992年 水滸英雄傳 飾 陳大叔
*1993年 居者冇其屋 飾 李律師
*1993年 壹號皇庭II 飾 德叔
*1993年 金牙大狀 飾 李鴻章
*1993年 超能幹探Supercop 飾 大懲罰
*1993年 馬場大亨 飾 伙計甲
*1993年 龍兄鼠弟 飾 朱偉強
*1993年 如來神掌再戰江湖 飾 阿三/阿上
*1993年 天倫 飾 Frankie/導演
*1994年 金毛獅王 飾 王百萬
*1994年 獨臂刀客 飾 掃地僧
*1994年 清宮氣數錄 飾 高千波
*1994年 親恩情未了 飾 酒樓經理
*1994年 射鵰英雄傳之九陰真經 飾 黑島主
*1994年 射鵰英雄傳之南帝北丐 飾 宋高宗
*1994年 烈火狂奔 飾 監製
*1994年 恨鎖金瓶 飾 何老九
*1994年 新父子時代 飾 杜一飛
*1994年 再見亦是老婆 飾 袁珮珮父親
*1994年 成日受傷的男人 飾 何伯
*1994年 小李飛刀 飾 太醫
*1994年 新重案傳真 飾 檢控官

### 電視劇（[[新傳媒8頻道|新傳媒電視]]）
*1995年 浪子的童話 飾 阿龍（電視電影）
*1995年 愛在心處 飾 吳經理
*1995年 血案迷情 飾 忠叔（電視電影）
*1995年 奇緣III 之《深水情郎》 飾 葛鎮洪
*1995年 醫膽仁心 飾 張潛
*1995年 海岸獵鷹 飾 莊尼（電視電影）
*1995年 有兒萬事足 飾 沈醫生（電視電影）
*1995年 陽光列車 飾 方金石
*1995年 驚魂戀 飾 宋江山（電視電影）
*1995年 潮州家族 飾 王專員
*1995年 女探三人組 之《朋友》、《解迷》 飾 導演
*1995年 生命火花 飾 李志源父
*1995年 展翅高飛 飾 許之炳
*1995年 金枕頭 飾 皮耶方（Wind）
*1995年 法醫故事2 飾 胡來春
*1996年 阿雪 飾 山本
*1996年 敢敢做個開心人 飾 郭水龍（老Hero）
*1996年 創意先鋒 飾 錢銘順
*1997年 財神到 飾 余為順（電視電影）
*1997年 婚姻法庭 飾 葉永盛
*1997年 迷情專訪 飾 賈明道（電視電影）
*1997年 Uncle當自強 飾 馬威連
*1997年 客家之歌 飾 張水泉
*1997年 敢敢做個開心人2 飾 郭水龍（老Hero）
*1998年 七個夢 之《快樂戲院》 飾 朱子祺
*1998年 神鵰俠侶 飾 周伯通
*1998年 東遊記 飾 漢鍾離
*1998年 衛斯理傳奇 之《輪迴》 飾 林立仁
*1998年 敢敢做個開心人3 飾 郭水龍（老Hero）
*1999年 錯體雙寶 飾 常仁
*1999年 敢敢做個開心人4 飾 郭水龍（老Hero）
*2000年 流金稅月 飾 陳福
*2000年 笑傲江湖 飾 平一指（藥王）
*2000年 敢敢做個開心人5 飾 郭水龍（老Hero）
*2001年 世紀攻略 飾 馮鶴鳴
*2001年 阿燦正傳 飾 胡三奇
*2001年 迷幻特警 飾 William
*2001年 敢敢做個開心人6 飾 郭水龍（老Hero）
*2002年 星夢情真 飾 姚坤
*2002年 春到人間
*2003年 一切由慎開始2 之《鐵人阿木》 飾 陌生人
*2003年 我家四個寶 飾 吳旺興
*2004年 真心蜜語 飾 丁來發
*2005年 夢在手裏 飾 岑菲父（特別客串）

### 電視劇（其他）
*2009年 寶貝女兒好媽媽（上海文廣傳媒集團）

### 綜藝節目（[[無綫電視]]）
*點解咁好笑（1988）
*笑聲救地球（1990-1991）

### 電影
*天靈靈．地靈靈（1986）
*精裝追女仔之2（1988）
*刑警本色（1988）
*最佳女婿（1988）
*特警90（1989）
*夜瘋狂（1989）
*笑星撞地球（1990）
*豪門夜宴 (1991)
*機Boy小子之真假威龍（1992）
*一本漫畫闖天涯Ⅱ（1993）
*千面天王（1993）
*沙甸魚殺人事件（1994）
*天崖追兇（1994）
*血案迷情（1995）    
*海岸獵鷹（1995）

### 歌曲
*財神到我家，合唱：林梅嬌、陳慧慧、潘玲玲、劉秋蓮、陳澍承、劉謙益、黃世南，收錄於《群星賀歲福牛迎瑞年》，製作發行：環球唱片/新傳媒，發行日期：2008年12月29號。

## 參考

## 出面網頁
*
蘇曉彤

**蘇曉彤**（）係中國影視女演員，河南開封人，北京舞蹈學院附中、北京電影學院2017級表演系本科畢業。代表作有《大宋少年志》、《黑處有什麼》、《御賜小仵作》等。

## 家庭
阿爸蘇紅林係河南永利商貿有限公司董事長。

## 演出作品
### 電視劇

### 電影

## 獎項
* 第19屆上海國際電影節最佳女演員提名（作品：《黑處有什麼》）
* 第24屆北京大學生電影節最佳新人獎（作品：《黑處有什麼》）

## 參考資料

## 出面網頁
* 
*
亨利二世 (英倫)

**亨利二世**（**Henry II**，儒畧曆）係英倫之王，一一五四年十二月十九號加冕，生平約莫大宋紹興到淳熙年間。佢身為亨利一世外孫，英國金雀花王朝之開山祖。金雀花之名，承自佢老頭。佢以武力同承繼托展領土，在位時勢力達至英倫全境，埃倫南部，法蘭西西部。

亨利二世之外曾祖父威廉一世，征服英倫海峽兩岸，佢嘅子孫分封承繼喺英倫同法蘭西領土。英倫之王亦為威廉子孫爭奪對像。亨利二世承母命，持續同佢長輩史提芬爭奪王位。史提芬死後，就傳位到亨利二世。

亨利二世野心大，以祈恢復亨利一世風光，一路拓展王國，亦奠定英國普通法基礎。

死後其位，先後由仔理察一世同約翰承繼。

## 出面網頁
鍵盤手

**鍵盤手**，又叫**鍵琴手**，喺樂隊入邊彈鍵盤樂器嘅音樂家，無論用鋼琴，定係用電子琴，都可以叫做鍵琴手。
大阪城公園

**大阪城公園**，日本公園之一，歸入市區公園一類，佔地一平方公里有多。佢喺大阪，確址大阪府大阪市中央區，基於舊日大阪城而建。前身為一九二四年關一所建大手前公園。一九三一年再立天守閣，改成大阪城公園。

大阪城，亦即豐臣秀吉所建之大阪城。佢剷除石山本願寺，起咗依座城。故此，大阪城公園亦含重要史蹟，受政府保護。城之故，有設內濠、外濠，二重水道環繞，為古時防守設施。

公園設施甚多，運動場地好多，音樂有，其他文化都有。園中廣種梅、桃、櫻，為賞花好地方。西曆一月到三月賞梅，三月賞桃，四月賞櫻。

由於舊時大日本帝國，陸軍同兵工廠佔用唔少園地，故此美軍曾多番空襲，留下唔少炸彈，土木工程時，偶爾發現炸彈。

原本喺中之島嘅豐國神社，亦喺一九六一年，昭和卅六年，搬到公園之內。

## 攷

## 出面網頁
*
浪速筋

**浪速筋**係日本大阪一主要公路，貫通大阪南北五區，包括北區、福島區、西區、浪速區、西成區。歸大阪府管理，府道編號四十一。

浪速筋同浪速有關，雖則有字可寫，然日本官方寫做**なにわ筋**。因為難波亦讀なにわ，故此亦可別寫**難波筋**。

相關鐵路有浪速筋綫。

類:日本交通
類:大阪
筒

**筒**，本寫**筩**，容器一種，或形狀一類，通常講身長中空嘅，多數有底，同管似。筒原本為竹器，起自斬斷支竹來做器物，亦即竹筒。然而筒用途非常之多，亦唔限於竹，因而唔少嘢都以筒而名。初頭筒就似竹咁闊，後來鑄造之物，圓柱體咁，都叫筒。圓柱體，有時亦叫筒形。

佢原字為**筩**。說文「筩、斷竹也。」而「筒、通簫也。」筒本義為洞蕭。後來筩嘅意思，拎咗筒字來寫。

筒、桶同音，有時亦會相混。桶多數指大嘅容器，尤其載水油之類。由此，筒桶都各自固定寫法。

## 古時用法
戰國時有用來裝酒，韓非子說疑咁寫「數日不廢御觴、不能飲者以筩灌其口。」可以筩用來裝酒。

箸筩即今日筷子筒。說文「一曰宋魏謂箸筩為䈰。」

筩裝住化妝之物，以防香氣散逸。急就、「賁薰脂粉膏䐾筩。」

## 細筒
*竹筒
*茶筒，又茶葉筒
*筆筒
*筷子筒，即箸筒
*毛巾筒
*風筒
*電筒
*雪糕筒，又甜筒
*吊筒，又魷魚筒
*飲筒
*耳筒
*聽筒
*話筒
*萬花筒
*雙筒望遠鏡同單筒望遠鏡
*唧筒
*量筒
*箭筒
*籤筒
*牙籤筒
*菲林筒
*廁紙筒
*針筒
*吹筒

## 大筒
*炮筒
*銃筒
*郵筒
*滅火筒
*雷筒
*滾筒
*氧氧筒
Fender Telecaster

**Fender Telecaster**係美國樂器品牌Fender一款電結他型號，亦係實心電結他發明後，世界上第一款大量生產銷售嘅型號。
Firefox Monitor

**Firefox Monitor** 係由Mozilla開發嘅網上服務，喺2018年6月宣布，同年9月25號推出。 如果用戶用嘅電子郵件地址同埋密碼喺數據洩露入面洩露，就會用Have I been Pwned?（HIBP）提供嘅數據庫提醒用戶，希望佢哋改密碼，呢個項目係同 HIBP 嘅創建者Troy Hunt合作整嘅。

## 睇埋
* 

## 參考
Firefox Relay

**Firefox Relay**係Mozilla出嘅電子郵件別名生成器，佢可以幫用戶整電子郵件別名，如果嗰個電子郵件別名收到電郵，佢會即刻轉發去用戶嘅電郵地址，咁樣做可以避免用戶畀人知道真嘅電郵地址，然後被人用信息襲擊，呢啲電子郵件別名都係可以隨時刪除嘅。

## 參考

## 出面網頁
茶筒

**茶筒**，筒一種，亦名**茶葉筒**，用來裝茶葉。茶筒可以用竹造，亦用木造、五金造、漆造。喺日本家居常備，而華人地方多數用茶葉罌，亦即茶罐。類似亦有裝茶葉嘅**茶壺**。
當生命遇上生命

《**當生命遇上生命**》（）係2001年香港一套禁毒主題電影，由禁毒基金贊助，傑出青年協會合辦，影音使團拍攝。套戲只喺公開場播放，冇喺戲院上映。

## 劇情簡介
一個白粉小拆家因誤打誤撞而上咗戒毒村嘅船；一個吸毒嘅警察因為毒品失去一切，包括自我同前途；一個不離不棄嘅女友甘願以身償債；一個出盡手段向上爬嘅黑社會不惜一切誓要殺出血路；佢哋點樣喺浪茄呢一個農村上由決一死戰變成各自搵到人生真正嘅目標同意義。

## 演員表
*王喜 飾 阿Joe
*鄭敬基 飾 阿Dee
*姚樂怡 飾 阿May
*李子雄 飾 龍哥
*程天藍 飾 大坤
*鄭子誠 飾 榮爺
*張崇德 飾 明仔
*駱遜文 飾 飛仔

## 參考
聖歐爾發堂

**聖歐爾發堂**（**St. Alfred's Church**）係香港一間天主教堂，地址係大圍文禮路19-21號。

## 牧職人員
* 主任司鐸：簡立和神父（Rev. Slawomir Kalisz, OMI）
* 助理司鐸：申小龍神父（Rev. Paul Xiaolong Shen, OMI）

## 堂區服務範圍及時間
堂區主要服務大圍嘅信徒。 

堂區辦公室辦公時間：

* 星期一、三：09:00-12:30 
* 星期二、四、六、日：09:00-12:30、14:00-18:00 
* 星期五及公眾假期：辦公室職員休息

## 彌撒及禮儀時間
* 主日彌撒：07:30（粵語）、9:00（英語）、10:30（粵語）、18:00（粵語）、13:00（每月第二及四個主日，他加祿語）
* 星期六提前彌撒：18:00（粵語）
* 平日彌撒：07:00（粵語）

## 出面網頁
*聖歐爾發堂
手工紙

**手工紙**，紙一種，用來做手工，如摺紙、剪紙之類。通常都裁成四方形。通常有色，可以單面有色，雙面有色。甚至好似花紙咁，印晒花款。

日本手工紙，用洋紙叫折紙，用和紙叫千代紙。
賭神之神

《**賭神之神**》（）係2002年由香港影音使團製作嘅福音電影，根據前賭王鄧天兆真人真事改篇。

## 劇情簡介
職業賭徒阿紹，有個平凡嘅老婆阿珍、一個對佢萬分崇拜嘅荷官朋友阿輝，兩年間阿紹由一個寂寂無名嘅賭徒，變成身家過億嘅亞洲賭皇，名利背後，原來係神秘賭場大亨高俊同阿紹嘅一個交易，一個自由意志同黑暗勢力嘅角力！一切原係要隨住阿紹由佢從12樓嘅住所跳落去結束，但一個遠方嘅禱告竟然又將佢從死亡嘅另一邊挽回，佢嘅好友阿輝卻喺呢個交易裏面泥足深陷。

## 演員表
*王傑 飾 阿紹	 	 
*陳松伶 飾 阿珍	 
*李子雄 飾 高俊
*杜汶澤 飾 阿輝 
*廖啟智  飾 阿紹的爛賭叔叔
*谷峰  飾 阿紹父親
*羅蘭  飾 阿紹母親
*羅冠蘭 
*郭佳思 
*鄭子誠 	 
*劉錦玲

## 出面網頁
*賭神之神 - 影音使團
*
陳紀澄

**陳紀澄**（，）係香港ViuTV選秀真人騷《全民造星IV》參賽者，落選後同另外幾位參賽者自組女團「Lolly Talk」。 

## 簡歷
陳紀澄中學讀瑪利曼中學，大學讀香港理工大學。佢中三加入香港舞團「Cinq HK」，翻跳K-pop舞蹈。2019年佢代表中國參加韓國JTBC電視台舉辦嘅K-Pop舞蹈比賽節目《Stage K》，攞第三名。2021年佢參加香港ViuTV選秀真人騷《全民造星IV》，晉級60強後止步，之後加入咗參賽者自組女團 「Lolly Talk」。

2023年，佢第一次參與團歌《二人限定故事》嘅填詞。

## 演出
### 韓國電視節目（JTBC）
*2019年：《Stage K》參賽者

### 電視節目（ViuTV）
*2021年：《全民造星IV》參賽者

### MV演出
****
*2021年：全民造星IV《前傳》MV 2021夏の三部曲：女團の駅
*2026年：張馳豪《一個人的生日歌》

## 參考

## 出面網頁
*
*全民造星IV | Tania
Tania Chan

**Tania Chan**可以係：
*陳苑澄，香港女藝人，前組合As One成員
*陳紀澄，香港女藝人，組合Lolly Talk成員
生命因愛動聽

《**生命因愛動聽**》（）係2001年由香港影音使團製作嘅福音電影，根據一位患癌社工真人真事改篇。

## 劇情簡介
風聞醫院係一個充滿神蹟嘅地方，又得到老公萬豪（郭耀明 飾）嘅支持，年青社工Tracy（陳松伶 飾）決定到一間專門收留絕症病人嘅西門山醫院工作。醫院裏面Tracy發現滿佈一片絕望氣氛，甚至專科醫生（楊群 飾）亦係奇怪嘅人。Tracy決定以自己嘅方法嚟幫助病人，點知班病人都唔受佢嗰套，弄巧反拙，令到一向好勝自信嘅Tracy好嬲。冇幾耐之後，傳出一個壞消息，喺驗身報告中，Tracy發現患上咗末期骨癌，結婚兩年對未來充滿希望嘅一對小夫婦，變得不知所措。諷刺嘅係Tracy入住西門山醫院接受治療，身份由社工轉變成為病人，身、心靈同自尊都受盡癌病折磨嘅Tracy變得意志消沉。

一直深愛老婆嘅萬豪對Tracy康復抱有極大嘅期望，佢更放棄電腦公司嘅高薪要職全力照顧老婆。Tracy對老公不離不棄嘅愛深受感動，但又驚自己離世之後萬豪會過度傷心，所以暗中為自己安排一切身後事同為老公搵新老婆。一次偶然機會，Tracy遇上燕姐（小金子 飾），喺燕姐嘅提點之下佢終於能夠明白「生命最大嘅神蹟，就係從絕望中搵到希望！」結果，Tracy同萬豪唔單止更懂得珍惜對方，而且更用自己嘅生命嚟改變四周嘅病人，直到佢離開世上嗰日。

## 演員表
*郭耀明 飾 沈萬豪
*陳松伶 飾 Tracy
*楊群 飾 院長
*小金子 飾 燕姐
*麥基 飾 關牧師

## 出面網頁
*生命因愛動聽 - 影音使團
*
季前賽

《**季前賽**》（ ）係香港MakerVille製作嘅電視劇，由姜濤、陳卓賢、呂爵安、邱士縉、張繼聰、郭嘉駿同梁業主演。套劇喺2022年10月24號到11月11號逢禮拜一到五21:30-22:30喺香港電視娛樂ViuTV首播。製作特輯《季前賽製作特輯：賽前製》喺10月22號禮拜六晚20:30-21:30播。套劇用街頭籃球隊同大學籃球隊之間嘅鬥爭做主題。

## 播映安排
2022年6月底，ViuTV播出「磅礡聲勢　即將登場」宣傳片，宣傳包括呢套節目嘅四套節目，到7月中旬播出套劇嘅宣傳片，正式公佈8月29號首播。但係7月28號MIRROR演唱會發生意外，作為主辦單位MakerVille同系公司嘅ViuTV亦成為被批評嘅對象，ViuTV除咗暫停節目宣傳活動（包括社交媒體貼文同實體記者會）之外，亦要重新檢視之後嘅節目播映安排。由於呢套劇有MIRROR成員主演，而MIRROR全體成員亦會喺8月到9月期間全面停工，所以決定延後播映。最終安排係10月頭先播另一套自製劇《野人老師》，先至再播返呢套劇。套劇喺10月21號搞記者會，係MIRROR演唱會意外之後MakerVille頭一個實體宣傳活動。

## 角色一覽
### 主要角色
*姜濤 飾 高家孝（阿孝）
*陳卓賢 飾 卓立鋒（阿鋒）
*呂爵安 飾 關浩德（阿德）
*邱士縉 飾 張智良（張良）
*張繼聰 飾 陳尚波（喪波）
*郭嘉駿 飾 楊舜光（光仔）
*梁業 飾 朱昆潤（豬潤）

### 固定角色
*葛綽瑤 飾 何瑪莉（河馬）
*強尼 飾 潘Sir
*練美娟 飾 九姐
*袁富華 飾 關總（關浩德阿爸）
*李敏 飾 關瑜欣（關浩德家姐）
*陳安立 飾 陳國秋（阿秋）
*葉振弘 飾 賴俊毅（水獺）
*黃定謙 飾 王駿銘（駿銘）
*潘福行 飾 Joseph（關浩德朋友）
*岑珈其 飾 Richard（關浩德朋友）
*蔡穎恩 飾 劉嘉莉（張智良老婆）
*黃梓樂 飾 老闆仔（高家孝細佬）
*楊千攸 飾 晴晴（張智良個女）
*陳子豐 飾 阿強（張智良同事兼朋友）
*蘇伊俊 飾 施啟興（台主）
*吳啟洋 飾 張仕南（男神）
*劉志飛 飾 洪方俊（方丈）
*何倚富 飾 黃國強（KK）
*施柏全 飾 拉麵
*柯卓男 飾 魚仔
*盧瀚霆 飾 小明
*羅永昌 飾 何瑪莉阿爸
*黃素歡 飾 何瑪莉阿媽
*曾贊學 飾 阿龍
*劉錫賢 飾 敏叔
*駱振偉 飾 Ryan
*陳郁憲 飾 Tim
*李明憲 飾 Howard
*黃慧君 飾 Susan
*童愛玲 飾 丘麗儀（高家孝阿媽）
*歐錦棠 飾 Raymond（丘麗儀男友）
*黃梓賢 飾 鄧梓堅（櫈仔）

### 其他角色
*許寶恆 飾 不良少女甲（第3集）
*何洛瑤 飾 不良少女乙（第3集）
*方泳琳 飾 女子隊球員（第4集）
*譚旻萱 飾 女子隊球員（第4集）
*顧綽姿 飾 女子隊球員（第4集）
*劉沛蘅 飾 小明女友（第8集）
*何啟華 飾 騙子（第10集）
*鄧永鑄 飾 餐廳侍應（第10集）
*劉偉恒 飾 Jack（第12集）

## 每集內容

## 歌曲
### 主題曲
*『**無人不知的戰果**』
:主唱：**[[姜濤]]**
:作曲、編曲、監製：**[[RubberBand#成員|馮庭正]]**
:作詞：***'

===片尾曲===
*『'''痴漢之歌'''』
:主唱：'''[[姜濤]]'''/'''[[呂爵安]]'''/'''[[邱士縉]]'''/'''[[張繼聰]]'''/'''[[梁業]]'''/'''[[郭嘉駿]]'''
:作曲：***'
:作詞：**Him Hui**@**The Hertz**
:編曲：**The Hertz** / **[[DJ Tsoi]]**
:監製：**The Hertz** / **[[RubberBand#成員|馮庭正]]**

### 插曲
*『**Always Gotcha**』
:主唱、編曲、監製：***'
:作曲：'''Herman'''@'''The Hertz'''
:作詞：'''Him Hui'''@'''The Hertz'''、'''Herman'''@'''The Hertz'''

*『'''一秒心跳'''』
:主唱：'''[[葛綽瑤]]'''
:作曲、編曲、監製：'''[[RubberBand#成員|馮庭正]]'''
:作詞：***'

*『**孩童特效方**』
:主唱：**[[繆浩昌|6號]]**
:作曲、編曲、監製：**[[RubberBand#成員|馮庭正]]**
:作詞：***'

*『'''一個人的武林'''』
:主唱、作曲：'''[[張繼聰]]'''
:作詞：***'
:編曲、監製：**[[黃曉暉|Goro Wong]]**

## 拍攝地點
劇入面嘅籃球街場包括屯門愛定商場嘅籃球場、屯門兆禧苑嘅籃球場同埋九龍灣啟業邨啟業商場停車場天台嘅啓業運動場。

劇入面嘅快餐店係沙田廣源邨廣源商場嘅麥當勞。

## 獎
### [[觀眾在民間電視大獎2022]]
皆因提名好多，淨係列出入圍最後五強嘅單位。

## 註

## 出面網頁
*MakerVille - 季前賽
*ViuTV - 季前賽
*ViuTV - 季前賽製作特輯：賽前製

## 電視節目變遷
天地孩兒

《**天地孩兒**》（）係2005年由香港影音使團製作嘅福音電影，以早產嬰兒為題材，藉住探討早產嬰兒嘅問題，從而帶出生命嘅可貴、喺疫症大流行期間鼓勵人珍惜生命。

## 劇情簡介
新生兒科權威嘅余卓曦醫生（劉松仁 飾），曾經救過無數早產嬰兒，但已經懷孕嘅老婆因為一次交通意外而導致BB成為早產嬰，有生命危險，一個深愛老婆嘅老公，需要作出一個極度艱難嘅決定，佢竟無能為力。Thomas係余醫生廿幾年前喺生死邊緣救活嘅早產嬰兒，長大之後卻係一位失聰嘅新生兒科醫生，但佢卻唔明白自己嘅生存目的！龍哥（狄龍 飾）過係刀邊口嘅日子，外表兇悍，內心所充滿嘅卻係恐懼，罪咎感控制住佢嘅人生，但佢好愛錫老婆同仔，佢所見到嘅一切令佢明白，乜嘢先係真正愛嘅力量。

## 演員表
*狄龍 飾 鍾國龍
*劉松仁 飾 余卓曦
*商天娥 飾 Wendy Yu
*蘇玉華 飾 張麗斯
*米雪 飾 阿倩（龍嫂）
*陳鍵鋒 飾 陳宏風
*原子鏸 飾 張欣泉
*譚俊彥 飾 馮浩
*高皓正 飾 高子聰
*張同祖 飾 程醫生
*楊羚 飾 羅太
*快必 飾 譞阿仔 
*黎劍星 飾 羅生 
*李兆基 飾 基哥

## 出面網頁
*天地孩兒 - 影音使團
*
跳海

《**跳海**》可以係指：

* 台灣組合告五人嘅歌曲，喺2019年6月14號發行，收錄喺《我肯定在幾百年前就説過愛你》專輯入面。
* 香港組合Zarahn嘅歌曲，收錄喺《十二優》專輯入面。
* 常見嘅一種自殺方法
微軟研究院

**微軟研究院**（，縮寫MSR）係微軟公司喺1991年搞嘅分部，任務係硏究唔同嘅電腦科學做主題同問題。微軟研究院其中一個固定嘅目標係「支持長期嘅電腦科學硏究而唔會受產品週期所限」。

## 參考
諸葛宇傑

**諸葛宇傑**（），係上海人。而家做緊中國共產黨上海市委員會副書記。之前一路做緊上海市市委秘書長。2022年做中共上海市委副書記。
謝月美

**謝月美**（），外號「配音皇后」，係香港已故女演員同配音員，前夫係盧國權嘅細佬盧國雄，2022年3月25號因胰臟癌去世。

## 出面網頁
學車

**學車**即係跟教車師傅或者自己學車，而成功考試合格，取得車牌嘅過程，成為新牌仔，要成功考車牌，一般需要符合法律最低年齡要求。有啲地方例如香港，學車之前要筆試成功先，先拎到學牌去學車，運輸署對新牌仔發出嘅一種特殊車牌，考完牌頭12個月攞住P牌先可以有正式車牌。
學牌

**學牌**，正式名**學習駕駛執照**（），係專門淨係用嚟學車、駕駛考試嘅一種特殊車牌，亦係香港運輸署嘅一種特殊車牌，考完筆試，合格先可以申請，再攞住去報駕駛考試，考試合格再換P牌。任何年滿18歲嘅人都可以申請私家車、輕型貨車及電單車嘅學牌。學牌仔都要喺車輛前後掛「學牌」。

## 限制

跟據香港運輸署嘅《學習駕駛執照持有人應遵守的規條》，學牌仔要遵守學牌規限：
#學牌仔要有教車師傅喺隔離先可以揸車，除非你學電單車或者係考試緊。
#淨係可以載教車師傅，另一個學牌仔或者考官。
#部車須符合以下條件：
##手掣設喺教車師傅伸手可及之處。
##前後牢掛長闊二百五十毫米嘅學牌。
#除咗禁學路段邊度到去得，同埋只可以喺學車時間內揸。

## 文化
### 稱呼
喺香港，「學神」、「學牌仔」係對學牌持有人嘅其中一個稱呼。香港電視娛樂亦製作過真人騷節目《學神出沒注意》。
### 學牌出車
喺香港，學電單車，分3個部份筆試、強制試同路試，筆試係考《道路使用者守則》內容，強制試喺考試場地內考基本操作，合格先拎到學牌，先可以合法出街，喺馬路學車，而香港電單車路試可以自己學，唔一定跟教車師傅，有學牌仔會喺呢段時間會學牌出車，即係未考路試就買咗電單車先，可以學車又可以遊車河，但係要遵守學牌規限，試過醉駕停牌嘅藝人謝天華亦係學牌出車，曾經半夜趁少人，喺學牌時間外揸車，連學牌都冇掛，結果遇著差人路障，罰款七百七十蚊。

## 參考
道路使用者守則

《**道路使用者守則**》（）係香港運輸署出嘅一本書，由運輸署寫，政府新聞處設計，政府物流服務署印行，初版喺1987年出，2000年第二版，用咗20年後再出更新版，呢本亦係學車考試天書，因為喺香港學車第一個試，筆試就係考《道路使用者守則》內容。
## 出面網頁
*
## 參考
先鋒10號

**先鋒10號**（）係美國太空總署嘅一隻太空探測器，喺1972年3月2號發射。

## 發射同探索
先鋒10號喺1972年3月3號由NASA喺佛羅里達州航天發射場 36A用Atlas-Centaur運載火箭發射。發射之後20分鐘，航天器伸出三個吊桿，將旋轉速度由30rpm減到4.8rpm。

發射90分鐘之後，航天器去到行星際空間，先鋒10號喺11小時內去到月球，係當時最快嘅人造物體。

1973年11月6號，先鋒10號離木星2500萬公里，隨著先鋒10號越來越近木星，佢開始影相，最後佢總共傳送咗大約500張相。

先鋒10號沿住木星磁赤道行，嗰度離子輻射集中。從12月3號開始，輻射影響咗先鋒10號，令佢發出咗錯誤命令，但仍然獲得咗木衞二同木衞三嘅影像。

先鋒10號喺1976年穿越土星軌道，並喺1979年穿越天王星軌道。1983年6月13號，佢穿越海王星軌道，成為第一個離開太陽系主要行星附近嘅人造物體。任務喺1997年3月31號正式結束。

2002年4月27號係最後一次接收到先鋒10號嘅信號，之後嘅信號幾乎檢測唔到。2003年1月23號，先鋒10號嘅最後一個好微弱嘅信號喺離地球120億公里（80天文單位）嘅地方收到。最後喺2006年3月4號作出咗最後一次聯繫先鋒10號嘅嘗試，但冇收到先鋒10號嘅回應。

## 睇埋
*先鋒11號

## 參考

## 文獻
*

類:美國太空總署
類:太空探測器
先鋒11號

**先鋒11號**（）係美國太空總署嘅一隻太空探測器，主要用來研究小行星帶、木星同土星附近，亦係第一個去土星嘅探測器。佢喺1973年4月5號發射。

## 發射同探索
先鋒11號喺1973年4月26號由NASA喺36A用Atlas-Centaur運載火箭發射。

佢係喺冇任何引力輔助嘅情況下直接向木星嘅軌道發射嘅。1974年5月，先鋒11號被重新定位做沿南北軌道，令佢可以喺1979年飛越土星，並將佢嘅速度提升230公里/小時，並喺1973年4月11號同1974年11月7號進行咗兩次軌道修正。

先鋒11號喺1974年11-12月飛越木星，12月2號，先鋒11號最近木星，離雲頂42,828公里。佢探測咗木衞四嘅質量，仲影咗大紅斑第一幅詳細圖片同木星極地第一批相。

先鋒11號喺1979年9月1號經過土星，離土星雲頂21,000公里。佢差啲同土星嘅一粒小衛星相撞，以4,000公里嘅距離掠過。佢仲標示咗一個以前未被發現嘅小衛星同一個額外嘅環。

1990年2月25號，先鋒11號成為第四個超越行星軌道嘅人造物體。

1995年，先鋒11號無法再為佢嘅探測器供電，因此決定停止運作。NASA喺1995年9月30號結束咗同航天器嘅例行聯繫，但每2-4星期繼續聯繫兩粒鐘。

## 現況
2019年1月30號，先鋒11號離地球100.84AU，離太陽100AU，並以11.241公里/秒，每年大約2.37AU嘅速度向太陽系外行駛。

先鋒11號而家已經畀1977年發射嘅兩個航行者探測器超越，而家離太陽最遠嘅人造物體係航行者1號。

## 相

File:P11C03.jpg
File:pioneer_11_jup_top.gif
File:P11C06.jpg
File:P11F81.jpg
File:P11saturn.jpg
File:Pntitan.jpg


## 參考

## 睇埋
*先鋒10號
蔡崇信

**蔡崇信**（，暱稱，），台裔加拿大人，喺中華民國臺灣臺北市出世，之後移民美國，擁有中華民國同加拿大雙重國籍、亦有香港永久性居民資格。祖籍浙江省湖州市南潯區雙林鎮。佢家族來自上海律師世家，本身擁有紐約州律師資格，而家係阿里巴巴集團董事局副主席同埋美國NBA布魯克林籃網老闆。

## 生平
蔡崇信嘅阿爺蔡六乘來自上海市，因為中華民國政府喺國共內戰中戰敗，1949年隨國民黨遷居臺灣後，喺臺北市做執業律師。阿爸蔡中曾（Paul C. Tsai）喺上海長大，1948年移居台灣，1953年去美國耶魯大學讀書，1957年獲耶魯大學法學博士學位，喺臺灣亦擔任律師。1965年，蔡六乘同蔡中曾父子，喺臺北市創辦常在法律事務所。

1964年1月1號，蔡崇信喺臺北市出生，曾就讀臺北私立復興小學、中學，13歲時，移民至美國。喺耶魯大學取得經濟學士與法學博士學位。1990年，自耶魯大學法學院畢業後，進入華爾街嘅商務律師事務所「蘇利文與克倫威爾」（Sullivan & Cromwell），擔任稅務律師。

1993年，進入Rosecliff Inc.私募基金工作，1995年，遷居香港，擔任瑞典Investor AB投資公司副總裁及高級投資經理，負責亞太區業務。

## 親中政治立場爭議
2022年4月14號，美國運動界權威媒體ESPN發表調查報導，指蔡崇信一方面喺美國高喊社會正義，另一方面支持中國政府嘅專制獨裁政策，為中國侵害人權揾藉口。內容引述多名熟悉NBA運作嘅知情人士、美國政府前國安官員、中國問題專家同研究機構，批評佢係美國體壇同商業界向中國政府低頭嘅代表人物 。報導又揭露，NBA火箭隊總經理莫雷（Daryl Morey）曾經公開發文聲援香港反送中運動，之後唔止一個NBA球隊老闆都知情並透露，蔡崇信施壓NBA炒咗莫雷以討好中國。因為《港版國安法》被逼流亡英國嘅香港民主人士羅冠聰直接批評蔡崇信係「中共代言人」。

## 參考


類:加拿大唐人
類:祖籍浙江
膠水粥

**膠水粥**係指一啲喺烹調過程入面落咗增稠劑嘅粥品。由於加入增稠劑可以令粥唔使煮太耐都能夠呈現出綿綿嘅效果，部分商家或以此節省成本。

一般情況下，加入都係食用明膠或黃原膠。食用明膠其實係粟米澱粉，而黃原膠就係由動物鮮皮或者骨料提取出嚟，所以都可以安全食用。

喺中國，法律規定早餐唔加得黃原膠。不過，仍然有啲商家照樣咁做，甚至會用劣質黃原膠，或者係有毒嘅工業明膠嚟煮粥，呢啲就會對身體有問題。

## 參考
台灣購買中國大陸武漢肺炎疫苗嘅倡議

喺武漢肺炎疫情期間，台灣一啲藍營同親中派嘅政治人物不時會要求民進黨政府購買或引入（中國）大陸生產嘅疫苗，又會質疑民進黨政府係因為意識形態而拒絕。台灣政府參考過（中國）大陸製疫苗嘅各項檢驗數據後，截至2022年4月都未有購買、引入或承認任何上述疫苗，而其功效，後來亦被質疑。

## 藍營同親中派求要大陸疫苗嘅聲音
### 國民黨15條「中國疫苗教戰守則」
對於國民黨唔同人士嘅發言，傳媒人邱明玉就爆出國民黨內部有「15條中國疫苗教戰守則」，要為中國（大陸）疫苗塗脂抹粉。國民黨文傳會主委王育敏承認，確實呢15條嘅存在，但就話只係蒐集輿論意見做為回應參考。

### 個別主要人物言論
* 2021年2月，前總統馬英九要求政府思考係咪用中國（大陸）疫苗，能夠多一個來源就唔好放棄，唔好即刻拒絕。
* 2021年2月，趙少康批評政府捨中國（大陸）疫苗唔用，係唔理性做法。
* 2021年5月，國民黨籍金門縣長楊鎮浯曾經向中央喊話，要採購中國（大陸）疫苗。

## 對於引入（中國）大陸疫苗主張嘅批評
### 民進黨
* 立委林楚茵喺2021年12月批評馬英九、趙少康，話中國（大陸）自己都無話過要賣畀台灣。林楚茵提到黑心廠商問題，亦無任何國際專家建議打，而家連中國（大陸）小粉紅都笑佢哋，直指「行行好防疫不需要你們亂」。
* 發言人謝佩芬回應國民黨「中國疫苗教戰守則」嘅時候批評，國民黨利用疫情煽動疫苗之亂。

## 關於大陸疫苗功效
喺2021年5月18號，中央流行疫情指揮中心指揮官陳時中表明，中國（大陸）疫苗數據不足，唔能夠畀到大家信心。另外，去到2021年中，一啲曾經將中國（大陸）疫苗包括喺佢哋免疫計劃關鍵部分嘅亞洲國家，都改用其他疫苗，當中包括泰國、印尼同馬來西亞。呢啲國家，都因為用中國（大陸）嘅疫苗，受到當地人民嘅批評。另外，新加坡亦有學者研究，提到科興疫苗接種者，患重症嘅比例係接種BNT疫苗者嘅5倍，突破性感染更加係接種莫德納疫苗嘅6倍。

## 參考
孩子不壞

《**孩子不壞**》（），係一部2012年嘅星加坡電影，由梁智強執導同編劇，講述三個成績普通嘅學生擁有嘅困擾。

## 劇情簡介
故事圍繞住三個成績中等嘅學生，許偉杰同細佬阿寶同埋偉杰最好嘅朋友劉健仁，呢三個受到輕視嘅青少年都有自己嘅困擾。阿寶（盧楷浚 飾）年少天真，父母嘅讚美對他嚟講就係世界嘅全部，無論所做嘅事情係啱定係錯；而就讀工藝學校嘅偉杰鍾意用佢擅於發明機械­嘅才能，嚟整蠱老師同班學生；因為媽媽嘅忽視而誤入歧途嘅健仁陷入咗龐大嘅負債中，為咗償還爸嘅債務，健仁冇搵媽媽幫助，反而幫貴利集團跑腿做嘢。為咗噉偉杰同健仁諗出發明「收債機器」，利用收債機器代替佢哋去噴漆追債。見識過「收債機器」嘅威力，點知犯罪集團嘅首腦Boss Ma（巫啓賢 飾）打算利用升級後嘅機器嚟走私毒品。眼睇住學生踏上歧途，老師CK（陳曉東 飾）決定挺身而出，救助自己嘅學生。

## 演員表
*李創銳 飾 許偉杰
*洪賜健 飾 劉健仁
*盧楷浚 飾 阿寶（偉杰嘅細佬）
*楊欣沛 飾 Nicole（偉杰嘅妹妹／阿寶嘅家姐）
*余澎杉 飾 健仁嘅細佬
*陳曉東 飾 CK老師
*夏如芝 飾 CK老師嘅老婆
*巫啟賢 飾 集團首腦Boss Ma
*黎沸揮 飾 Boss Ma 左右手

## 出面網頁
*
*
*
警富新書

**警富新書**又叫做一捧雪警世新書、七屍八命、孔公案，係清初一本小說，作者係安和先生（鍾鐵橋），由敏齋居士為佢作序。

警富新書喺清嘉慶十四年（1809年）發行，全書分四卷總共四十回。故事由真人真事改編，講述雍正年間喺廣東番禺一宗七屍八命血案，主人公梁天來上訪京城，最後沉冤得雪。

小說故事未必同史實相符，但係反映小市民遇到欺凌，地方官吏又貪腐枉法，上京上訪往往係佢咃最後希望，幾百年來一直都係咁，似乎未曾改變。
分裂投票

**分裂投票**（），係指喺合併舉辦嘅多個公職人員選舉或者單一選區兩票制選舉入面，選民投票畀唔同政黨或無黨籍嘅候選人，令選舉結果呈現出由唔同政黨攞到席次。
黃靜藍

**黃靜藍**（**Nam Wong**，），係香港女藝人，2017年做模特兒出道，而家係自由身藝人，畀傳媒叫佢做「嫩版林志玲」。佢係藝人李日朗嘅女朋友。

## 演出
### 電視節目（[[HOY TV|香港開電視 / HOY TV]]）
*2022年：《疫境中的餐桌》主持
*2022年：《就是青春》主持
*2022年：《一味傍身 世界通行》主持
*2023年：《名廚私藏12味》主持
*2023年：《東呃西騙》第14集演出
*2023年：《健康寧飲食》主持
*2024年：《開飯啦新年》主持
*2024年：《香港必食40道菜》主持
*2025年：《開飯啦》（第二季）主持
*2026年：《開飯啦》（第三季）主持

### 電視節目（[[香港有線電視]]）
*2021年：《靚女掃貨團》主持

### 廣告
*2019年：港鐵
*2019年：三菱電機
*2022年：安信信貸
*2023年：Oral-B
*2023年：Anessa（同邱士縉合作）
*2023年：Blue保險

## 參考

## 出面網頁
*
*
比鄰星

**比鄰星**係一粒喺半人馬座南門二嘅恆星，亦係離太陽最近嘅一粒恆星（4.22光年）。佢係一粒紅矮星。
BTM

**BTM**可以係指：
*比特幣自動櫃員機
*加密貨幣Bytom
*Bottom嘅縮寫
*東京三菱銀行（Bank of Tokyo-Mitsubishi）嘅縮寫，2006年1月1號同UFJ銀行合併後，改名做三菱東京UFJ銀行。
*三氟溴甲烷嘅縮寫
*台灣男團BTM
負債

**負債**（）喺財務上係指一個個體或者機構因為過去做咗交易而喺未來有義務要俾返出嚟嘅嘢，即係例如有個人碌咗信用咭買嘢，所以爭銀行若干嘅錢，法律上有義務要喺未來俾返若干嘅錢（連利息）還錢俾銀行，所以呢筆錢就個人嘅負債。
位元幣自動櫃員機

**位元幣自動櫃員機**（） 係一個提供兌換位元幣同埋現金嘅自動化機器。一啲位元幣自動櫃員機提供雙向功能，即係用戶既可以購買位元幣，又可以出售位元幣換取現金。喺某些情況下，位元幣ATM提供商會要求用戶擁有現有帳戶先可以交易。
類:位元幣
應急資金

喺個人理財上，**應急資金**（）係指一嚿攞嚟應急用嘅錢：正路嚟講，一個人梗要有嚿儲蓄攞嚟做應急用－人生成日都會有啲意料之外嘅使費，例如係突然間病咗要睇醫生、架車突然壞咗要攞去整、或者係俾公司炒咗要齋靠儲蓄生活幾個月... 呀噉；喺現代理財上，理財計劃師通常會建議個人起碼有嚿等同佢 3 至 6 個月嘅生活使費嘅錢，攞嚟做應急用。
## 睇埋
*個人理財
## 攷
莫斯科號導彈巡洋艦

**莫斯科號**（），原本叫做**光榮號**（）係俄羅斯海軍隸下嘅1164型巡洋艦首艦，係俄羅斯黑海艦隊嘅旗艦。

## 史
光榮號係蘇聯「1164計劃」1976年係蘇聯烏克蘭尼古拉耶夫開工建造，1979年係445號船塢下水，1983年服役。光榮號係1990年進行改裝，解體後等到2000年先改裝完新服役，改名做莫斯科號，成為俄軍黑海艦隊嘅旗艦。2016年進行咗為期3年嘅現代化，之後納入俄羅斯海軍嘅永久戰備部隊。

## 2022年俄羅斯入侵烏克蘭
2022年2月，黑海艦隊司令伊戈爾·奧西波夫海軍上將親自檢查莫斯科號導彈巡洋艦嘅防空保護。2022年俄烏戰爭期間，2月24號下晝六點，蛇島受到俄國海軍襲擊，莫斯科號同埋瓦西里·貝科夫號巡邏艦以甲板砲向島嶼開火。當表明身分，要求駐紮島上嘅烏克蘭部隊投降嘅時候，烏克蘭嘅羅曼·格里博夫回應話：「俄羅斯戰艦，屌你」。

4月13號，烏克蘭政府聲稱幾架TB2無人機吸引艦雷達嘅注意，再由海岸嘅砲台發射兩枚海王星反艦導彈，喺奧迪沙對出黑海擊中莫斯科號引發大火。莫斯科號喺4月14號沉咗，成為第二次世界大戰結束之後，被打沉嘅最大戰艦。美國國防部官員亦都證實莫斯科號被兩枚烏克蘭嘅反艦導彈擊中，而俄羅斯政府就話火災令到舷側彈藥爆炸，4月14號俄羅斯政府宣佈係拖救嘅時候遇到風暴沉咗。不過根據天氣網站數據，嗰日海域天氣甚佳，只有啲微雨。

## 影響
根據福布斯，莫斯科號嘅沉沒令到俄羅斯軍方損失約7.5億美元，係有史以來俄羅斯損失最貴嘅軍備。

莫斯科號嘅沉沒令俄羅斯軍方失去黑海艦隊嘅旗艦，對俄方嘅士氣做成打擊，加上喺沉沒無耐之前烏克蘭郵局發行嘅「向莫斯科號舉中指」郵票非常受歡迎，令到烏克蘭方嘅士氣因此提升。

## 參考

類:軍艦
Vala (程式語言)

**Vala**係一隻物件導向嘅程式語言，由自己整嘅編譯器產生C語言代碼，仲用咗GObject系統，畀用戶喺Gnome運行嗰陣庫嘅基礎上用大量現代嘅編程技巧。通過用GLib同埋GObject，Vala提供咗動態類型系統同基於引用計數（reference counting）系統嘅內存管理嘅功能。

Vala結合咗腳本語言嘅高級編程語言建造時間性能，同低級嘅編程語言運行時間性能。相較喺用C寫成嘅應用同埋庫，佢致力喺將現代編程語言特徵帶畀GNOME開發者，而唔使強加任何額外嘅運行時間要求，並且唔使用唔同嘅ABI。Vala嘅語法同C#好似，為咗更好咁適應GObject類型系統而做咗修改。

## 歷史

## 例子
下面係Vala 嘅 Hello World程式：


```vala
void main () {
    print ("Hello World\n");
}
```


### 物件導向
下面喺更複雜啲嘅版本，表現咗Vala嘅物件導向特性：


```vala
class HelloWorld: Object {
	private uint year = 0;
	
	public HelloWorld () {
	}
	
	public HelloWorld.with_year (int year) {
		if (year>0)
			this.year = year;
	}

	public void greeting () {
		if (year == 0)
			print ("Hello World\n");
		else
			/* Strings prefixed with '@' are string templates. */
			print (@"Hello World, $(this.year)\n"); 
	}
}

void main (string[] args) {
	var helloworld = new HelloWorld.with_year (2021);
	helloworld.greeting ();
}
```


喺GObject庫入面，Vala用唔到多重繼承，但係Vala入面嘅類可以實現任何數量嘅接口，所以可以用嚟補返缺失。下面呢段代碼就係佢補返嘅方法（有時叫做mixin）：

```vala
using GLib;

interface Printable {
	public abstract string print ();

	public virtual string pretty_print () {
		return "Please " + print ();
	}
}

class NormalPrint: Object, Printable {
	string print () {
		return "don't forget about me";
	}
}

class OverridePrint: Object, Printable {
	string print () {
		return "Mind the gap";
	}

	public override string pretty_print () {
		return "Override";
	}
}

void main (string[] args) {
	var normal = new NormalPrint ();
	var overridden = new OverridePrint ();

	print (normal.pretty_print ());
	print (overridden.pretty_print ());
}
```


## 工具
### 編輯器
Vala嘅開發工具呢幾年有咗顯著嘅改進。下面係一啲用到Vala插件嘅流行IDE同埋文本編輯器：
* GNOME Builder
* Visual Studio Code，有Vala嘅插件
* Vim，有arrufat/vala.vim嘅插件
* Emacs，有vala-mode
* Atom 
* Geany

### 代碼智能
依家有兩個活躍開發嘅語言服務器幫Vala整咗：
* benwaffle/vala-language-server，設計用喺用到LSP嘅任何編輯器，包括VSCode、vim同埋GNOME Builder。
* esodan/gvls，目前係Vala喺GNOME Builder入面嘅缺省語言伺服器，佢對喺所有用LSP嘅編輯器都用到。

## 睇埋
* elementary OS，呢隻Linux發行版有好多功能都係用Vala寫出嚟嘅
## 參考

## 出面網頁
* The Vala Programming Language, on GNOME Live!
*關於Vala語言嘅書《Introducing Vala Programming》 （Apress / Amazon）
*Vala 開發者同 Java 開發者介紹Vala 嘅特性
*開發者同 C# 開發者介紹Vala 嘅特性
* Benchmark of Vala versus C# and C
*Vala 語言編程規範（Geary版）
*Vala 嘅語言伺服器（Language Server Protocol）項目： VLS， GVLS
*Vala 語言社區： The Vala community on GitHub 
*Vala 語言案例列表
*Vala 語言開發嘅數據庫管理工具： DBKangaroo
*Vala 語言庫：官方庫
*Vala 語言庫：第三方庫
趙堯珂

**趙堯珂**（）係中華人民共和國女演員同歌手，四川成都人，喺三藩市大學金融系畢業，可米國際影視旗下團體KOGIRLS成員之一，團內擔任副唱。曾先后出席《謊言西西里》全球首映禮同《刺客列傳》首播發佈會。喺網絡劇《國民老公》飾演宋相思一角引起關注。2018年參加《創造101》，最終名次係24名。

## 音樂作品
### KOGIRLS作品

### 電視原聲帶

## 影視作品
### 電視劇/網絡劇

## 獲獎記錄
### 評選類獎項
▪ 2019-04-25     LikeTCCAsia中國區最美100張新面孔第54位  （獲獎）

## 參考資料

## 出面網頁
* 趙堯珂 個人官方微博
* 
*
國際車牌

**國際車牌**，俗稱**國際牌**（）係根據1949年日內瓦國際道路交通公約同埋1968年維也納國際道路交通公約，由公約簽署國政府簽發嘅車牌，方便司機喺其他簽約國揸車。車牌上面除咗有自己國家嘅語言之外，亦會有多國語言，同埋有個人資料。

## 明細
國際車牌細分五個車牌，根據你本身有嘅車牌簽發：

## 認受國家一覧

** 非國際道路交通公約簽約國*
*** 需要批準*
**** 要換返[[車牌]]*
''# 之後先入公約嘅國家

## 參考
啡呤電單車

**啡呤電單車**（出自）係指有流線型大包圍設計嘅電單車，令到架車無咁食風，用喺賽車同跑車度。
Marshall

**Marshall**係英倫音響放大器品牌，專為結他製造放大器，除咗放大器之外，結他配件同耳機、音響喇叭、音響都有做。
碟煞

**碟煞**（disc brake）係煞停嘅機械裝置，用鉗將壓落隻車碟或轉動器 (rotor)上面產生摩擦，令到軸嘅旋轉減慢，最後令到速度減慢，最後停低。動能轉化成冇用嘅熱能放出來。  

液壓式碟煞係機械動力車最常用嘅，但碟煞停嘅原理幾乎所有嘅旋轉軸都啱用，組件包括碟、主缸、碟兩邊嘅鉗。碟煞裝置，喺汽車、單車、飛機、鐵路火車成日用。 

## 攷
名店坊

**名店坊**（**Fashion Walk**）係香港一座商場，喺銅鑼灣，由多座大廈嘅基座組成，包括記利佐治街、百德新街、加寧街、京士頓街、告士打道，1998年開張，發展商係恒隆地產。

## 睇埋
*銅鑼灣食街
聖保祿醫院

**聖保祿醫院**（**St. Paul's Hospital**）係香港一座私家醫院，而家院址係喺銅鑼灣東院道8號，近銅鑼灣道交界，由法國嘅沙爾德聖保祿女修會管理，所以被俗稱「**香港法國醫院**」。醫院1898年開張，1916年搬到現址。
港怡醫院

**港怡醫院**（**Gleneagles Hospital Hong Kong**）係香港一座私家醫院，喺黃竹坑南風徑1號，由香港大學李嘉誠醫學院管理，2017年開張。
播道醫院

**播道醫院**（**Evangel Hospital**）係香港一座私家醫院，喺馬頭圍亞皆老街222號，由中國基督教播道會同美國基督教播道會管理，1965年開張。
世貿中心 (香港)

**世貿中心**（**World Trade Centre**）係香港一座商廈，喺銅鑼灣告士打道280號，後面係謝斐道同東角道交界，1975年開張，由怡和洋行發展，嗰時叫**世界貿易會議中心**（**World Trade and Conventional Centre**），大約1990年左右，怡和將佢賣咗畀湯臣集團嘅湯君年。1992年改用而家個名，1994年湯臣又賣咗畀新鴻基地產。
香港怡東酒店

**香港怡東酒店**（**The Excelsior**）係香港一座拆咗嘅酒店，喺銅鑼灣告士打道281號，1973年開張，由文華東方酒店集團管理，2019年執咗。
新寧大廈

**新寧大廈**（**Sunning Plaza**）係香港一座拆咗嘅寫字樓，喺銅鑼灣希慎道10號（新寧樓舊址），1982年開張，由希慎興業發展，2013年拆咗，原址起咗利園三期。
南華體育會體育中心

**南華體育會體育中心**（**South China AA Sports Complex**），又叫**南華會體育中心**，係香港一座室內體育場館，喺銅鑼灣加路連山道88號，隔籬係南華體育會運動場，1988年開張，屬南華體育會嘅設施。
華潤大廈

**華潤大廈**（**China Resources Building**）係香港一座寫字樓，喺灣仔港灣道26號，近菲林明道同告士打道，1983年起好，由華潤集團發展。大廈低座前身係香港展覽中心，而家重建成香港瑞吉酒店。
香港藝術中心

**香港藝術中心**（**Hong Kong Arts Centre**）係香港一座非牟利藝術組織同場所，喺灣仔港灣道2號，近分域街，1977年開張。
灣仔政府大樓

**灣仔政府大樓**（**Wanchai Tower**）係香港一座政府大樓，喺灣仔港灣道12號，1986年起好，同時係香港區域法院所在地，隔籬係稅務大樓同入境事務大樓。
舊灣仔街市

**舊灣仔街市**（**Old Wanchai Market Building**）係香港舊時一座街市，喺灣仔皇后大道東264號，近灣仔道，1937年起好，1990年被列入香港三級歷史建築，2008年停用，之後起咗上蓋住宅大廈壹環，街市只係保留前半部分翻新成商場。
舊灣仔警署

**舊灣仔警署**（**Old Wan Chai Police Station**）係香港舊時一座警署，喺灣仔告士打道123號，近菲林明道，1932年起好，1992年被列入香港三級歷史建築，2009年升級香港二級歷史建築，2010年警署搬走，但依然由香港警務處用做辦公地方。2025改咗做國際調解院。
茂蘿街7號

**茂蘿街7號**（**7 Mallory Street**），曾經叫**綠屋**（**Green House**）、**動漫基地**（**Comix Home Base**），係香港一列唐樓，而家用嚟做藝術文化用途，喺灣仔茂蘿街7號，背住巴路士街，1920年代起好，2009年被列入香港二級歷史建築，2013年完成翻新同活化。
藍屋

**藍屋**（**Blue House**）係香港一列唐樓，喺灣仔石水渠街72至74A號，近景星街，1922年起好，而家係香港一級歷史建築。藍屋原址本來係「華佗醫院」，樓高兩層，1886年醫院停咗業，改成華陀廟。1922年重建成為依家嘅四層高嘅唐樓，有露台，啲窗同埋好多間隔都係木造嘅，而露台係鋼筋水泥造嘅。1950年代，林世榮嘅姪仔林祖喺度開武館，到咗1960年代林祖無再做武館，俾咗佢個仔開林鎮顯醫館and its fantastic。
鷹君中心

**鷹君中心**（**Great Eagle Centre**）係香港一座寫字樓，喺灣仔港灣道23號，近菲林明道，1983年起好，做咗鷹君集團總部。
美華大廈

**美華大廈**（**May Wah Building**）係香港一座街角唐樓，喺灣仔莊士敦道164-176號，近灣仔道，1963年起好，發展商係吳多泰嘅鴻星營造。
QRE Plaza

**QRE Plaza**係香港一座寫字樓，喺灣仔皇后大道東202號，近春園街，2008年起好，由合和實業發展。大廈有行人天橋橫跨皇后大道東連接合和中心同胡忠大廈平台。
胡忠大廈

**胡忠大廈**（**Wu Chung House**）係香港一座寫字樓，喺灣仔皇后大道東213號，近春園街，1991年起好，由合和實業發展。大廈名取自合和實業主席胡應湘阿爸胡忠。
分域碼頭

**分域碼頭**（**Fenwick Pier**）係香港一座拆咗嘅碼頭，喺灣仔分域碼頭街，1953年起好，由軍人輔導會管理，負責接待外國軍艦嘅水兵登陸同離開香港，1994年擴建後增設**海軍商場**（**The Fleet Arcade**），2011年因為填海而令碼頭設備停用，2022年正式關閉。
必列者士

**必列者士**（，）又譯**必列啫士**，係英屬香港大律師同公務員，曾經喺1857-1858年署任輔政司。

## 生平
必列者士喺1820年出世（亦有指係1821年嘅根德布勒希斯），讀過溫車士打公學同牛津大學基督聖體學院，到1847年喺中殿律師學院。1851年4月，必列者士抵達香港。當時香港社會缺乏法律專家，大律師身份令佢即刻晉身上流社會，更加喺1854年4月起起署任律政司。1856年，佢卸任署理律政司，返咗英格蘭一陣，獲頒榮譽民法博士學位，回港後暫任行政立法兩局議員。1857年2月，必列者士獲任命為署理輔政司，暫代放假嘅孖沙。

1856年，晏士地抵港任律政司，誓言要打擊官員貪污，因而遭到必列者士嘅敵視。兩年後，晏士地指控總登記官兼撫華道高和爾貪污同勾結著名華人海盜黃墨洲。身為高和爾嘅朋友、同樣係共濟會成員嘅必列者士決定為佢護航，以慳返辦公室空間為由，下令燒毀有傳載有高和爾參與海盜活動證據嘅黃墨洲帳簿。1858年，獨立調查委員會認為必列者士同高和爾都無犯錯，總督寶寧建議提拔必列者士做新任律政司。但隨著寶寧喺1859年卸任、羅士敏履職後，高和爾事件再次浮上水面。新任督憲喺1860年下令重新調查，委員會最終建議將高和爾革職。1861年4月15日，遭受傳媒抨擊、面臨烏紗不保嘅必列者士低調離開香港，歸隱田園，1894年9月30日喺巴斯逝世，享年七十三/四歲。

香港島上環嘅必列者士街就係用佢個名嚟命名，而佢喺1851年創立嘅律師行就係香港至今歷史最悠久嘅，現名的近律師行（Deacons）。

## 參考資料

## 文獻

* 
*
*
*
*
*
三餸一湯

《**三餸一湯**》（英文：**3 Dishes 1 Soup**）係香港無綫電視製作嘅煮食節目，由姜麗文同女廚蕭秀香（三姐）主持，喺2022年4月11號到5月11號逢禮拜一到三晚22:30－23:15喺翡翠台播。每集節目都會教人煮3個餸加1個湯。

## 每集一覽

## 出面網頁
*三餸一湯 - 主頁 - tvb.com
總有歌聲喺隔離

《**總有歌聲喺隔離**》（英文：**Music Bonds Us Together**）係香港無綫電視製作嘅音樂節目，由伍仲衡、蕭正楠同區永權主持，喺2022年4月3號到4月17號逢禮拜日晚22:00－22:30喺翡翠台播。節目係用抗疫做主題嘅經典歌曲演唱。

## 每集一覽

## 出面網頁
*總有歌聲喺隔離 - 主頁 - tvb.com
七線人棄王

《**七線人棄王**》（英文：**7-List Stars**）係香港無綫電視製作嘅真人騷節目，由程浩駿、鄭雋熹、林浩文、陳俊堅、姚宏遠主持，總共10集，頭一集喺2022年1月15號禮拜六晚23:35-00:05喺翡翠台播，其餘9集喺myTV Super以及TVB Anywhere獨家播出。五位節目主持都係藝訓班出身，但一路只係喺「七線」位置上唔到位，所以就搞個節目畀機會表現自己。

## 出面網頁
*七線人棄王 - 主頁 - tvb.com
莫斯科 (搞清楚)

**[[莫斯科]]**通常指俄羅斯聯邦嘅首都，亦可以係：
*莫斯科州，俄羅斯一州
*莫斯科號導彈巡洋艦‎，俄羅斯海軍舊時一隻巡洋艦
第二語言

**第二語言**（）係指一隻語言唔係一個人嘅母語、但個人後來當佢係外語噉學。例如一個喺香港出世同大嘅人，由細到大喺屋企同屋企人講粵語，但喺學校有學英文，噉粵語就係佢母語，而英文就係佢嘅第二語言。

## 基礎

第二語言（語言學上興簡寫做 L2, L3, L4...）就係指一個人能夠一定程度噉運用、但又唔係佢 L1（母語）嘅語言－當中非母語語言嘅先後，通常係按「個人學邊隻語言先」嚟分嘅，即係例如
*一個住喺美國、用廣東話做 L1 嘅細路，喺幼稚園學英文，到咗中學嗰陣貪得意上法文班學識法文，噉佢嘅 L2 係英文而 L3 係法文；
*除此之外，L2 有可能數量多過一隻－例如想像一個用廣東話做 L1 嘅細路，屋企人住喺加拿大魁北克，喺幼稚園度大致上同時噉學英文同法文，噉英文同法文都係佢嘅 L2 。

第二語言習得（SLA）正正就係指一個人由完全唔識 L2 變成「能夠有返咁上下純熟噉運用 L2」嘅學習過程，包括有意識同無意識嘅學習，一般亦可以包埋 L3, L4, L5... 等非 L1 語言嘅學習過程。

## 睇埋
*母語
*語言習得
## 註釋

## 攷
狗狗診療所

《**狗狗診療所**》（英文：**Doggie Training Camp**）係香港無綫電視製作嘅寵物資訊節目，由李佳芯同河國榮主持，喺2022年3月28號到5月3號逢禮拜一、二晚22:00-22:30喺J2播。節目會解答各種養狗遇到嘅問題。

## 類似節目
*《煉狗術師》（奇妙電視）

## 出面網頁
*狗狗診療所 - myTV SUPER
環境敘事

（）係指作故仔嘅人考妙噉喺一個環境入面設低一啲物件，用呢啲物件嚟表達一個故仔俾讀者觀眾知。呢種做法喺電子遊戲入面零舍常見，因為電子遊戲本質上就實係會俾玩家控制住角色喺個虛擬世界入面活動。

舉個例說明，想像有隻開放世界遊戲：隻遊戲呈現一個虛構世界，個故仔嘅世界曾經打過一場大仗（背景故仔）；同隻遊戲作故仔嘅人選擇**唔**明文噉講呢樣嘢俾玩家知，不過佢哋喺遊戲嘅虛擬世界入面設低各種打過仗會留低嘅物件－例如係佈滿屍體嘅戰場（環境入面嘅物件）同埋俾大炮打到城牆出咗一個個大窿嘅城堡（都係環境入面嘅物件）... 呀噉；噉樣玩家唔使睇啲咩文字，齋靠睇到環境嘅嘢，就意識到隻遊戲嘅背景故仔－達致「用環境嚟表達故仔」噉嘅效果。
## 睇埋
*開放世界
*視覺敘事
*艾爾登法環，一隻出名擅長環境敘事嘅開放世界遊戲。
## 文獻
*Potteiger, Matthew; Purington, Jamie (1998), *Landscape Narratives: Design Practices for Telling Stories*, John Wiley & Sons, USA, ISBN 978-0-471-12486-3.
## 參攷
和倉溫泉

**和倉溫泉**，日本名勝，溫泉勝地，喺石川縣七尾市，能登半島底，七尾灣邊。和倉溫泉，日文寫做**和倉温泉**。和倉舊稱**湧浦**，相傳熱水湧出海面，白鶴以水治傷，漁人見到而發現溫泉。有溫泉旅館之外，處處皆有溫水足浴，免費畀人用。

早至平安時代已知有溫泉，然而大興土木變旅遊勝地，就等到明治時代起鐵路，方便往來。
新宿御苑

**新宿御苑**，日本庭園之一，公園之一，位處東京，即東京都新宿區同澀谷區之內。江戶時代內藤家宅地。及後化成宮內廳庭園。御苑意思，就為皇家庭園。今歸環境省，亦由皇家變成公家所有。
啡呤

**啡呤**（譯自）即係流線型外殼包圍令到一件物體無咁食風嘅設計，可以係：
*飛機啡呤
*啡呤單車
*啡呤電單車
*大包圍：啡呤改車。

File:Agostini,_Giacomo_1976-08-28.jpg|啡呤電單車
File:Go-one3.jpg|啡呤單車
電單車呔

**電單車呔**即係電單車嘅車呔，用途包括減少凹凸路面造成嘅震盪，防止車轆磨損，同埋等車同地面之間多啲摩擦，等架車好揸啲。由於電單車得兩個轆，需要平衡力去揸， 所以車吠狀況對電單車十分重要，可以影響到安全、煞車、慳油、噪音同埋舒適度。
兼六園

**兼六園**係日本石川縣金澤名勝，為一庭園，實情係江戶時代加賀藩起喺金澤城外郭。佢同岡山市個後樂園、水戶市個偕樂園，人稱日本三名園。原為私人，一八七四年起，免費開放畀大眾。

兼六一名，出自洛陽名園記，大宋詩人李格非有寫，「洛人云、園圃之勝、不能相兼者六。務宏大者少幽邃、人力勝者少蒼古、多水泉者難眺望。兼此六者、唯湖園而已。予嘗游之、信然。」故此兼六，即兼六樣嘢，宏大、幽邃、人力、蒼古、水泉、眺望。

園由17世紀一直起到19世紀。由**蓮池御殿**，再變成**蓮池庭**，再變**竹澤御殿**，至後松平定信定名兼六園。

類:花園
類:金澤
偉士牌

**偉士牌**（，即係黃蜂，通常簡寫叫做**偉士**）係意大利電單車廠Piaggio下屬嘅一個綿羊仔牌子。

## 史
Piaggio工廠本身二戰前係整飛機起家，工廠喺打仗時俾盟軍炸咗。打完仗之後，飛機已經無咁大需求，戰後意大利周圍都係爛路，唔適合揸車，老細個仔重建工廠時決定轉行整電單車，方便國民出入。喺1953年荷里活電影金枝玉葉裏面，格力哥利柏喺羅馬街頭揸住偉士牌車住柯德莉夏萍，令到偉士牌喺全世界變到好出名。